Skoro tri miliona radnika u EU ne može priuštiti grejanje svojih domova\nTanjug 22. septembra 2021. 14:49\nBRISEL – Skoro tri miliona radnika u Evropskoj uniji ne može da priušti grejanje svojih domova zbog rasta cena energenata i električne energije, navodi se u studiji Evropske konfederacije sindikata (ETUC).\nTa konfederacija, koja predstavlja 45 miliona članova, saopštila je da 15 odsto siromašnih radnika u EU, što znači 2.713.578 ljudi, nema dovoljno novca za uključivanje grejanja, prenosi agencija AP.\nVeleprodajne cene gasa i električne energije porasle su širom Evrope, povećavajući mogućnost od skoka ionako visokih računa za komunalne usluge i dodatno nanoseći bol ljudima koji su finansijski pogođeni pandemijom koronavirusa.\n„U Evropi postoje milioni slabo plaćenih radnika koji moraju da biraju između grejanja kuće ili odgovarajuće prehrane porodice ili plaćanja kirije uprkos tome što rade puno radno vreme“, izjavila je zamenica generalnog sekretara ETUC-a Ester Linč.\n„Nažalost, sve više cene energije znače da se sve više ljudi suocava sa time da se sa dugog dana ili noći na radu vrati u hladnu kuću ove zime, a njihova deca rade domaće zadatke na hladnoći“, dodala je ona.\nSindikalna konfederacija pozvala je Evropsku uniju da u nacrt direktive o minimalnoj plati uvede „prag pristojnosti“ kako bi se garantovalo da zakonom propisane minimalne plate nikada ne padnu ispod 60 odsto srednje zarade i 50 odsto prosečne plate u bilo kojoj članici EU.\nKonfederacija je navela da 20 članica EU trenutno ima zakonom propisane minimalne plate koje su niže od tih nivoa.\nU studiji se navodi da Kipar ima najveći procenat siromašnih radnika (45,6 odsto) koji ne mogu da priušte grejanje, nakon čega slede Bugarska, Litvanija, Portugalija, Grčka i Italija.


NADLEŽNI ĆUTE: Skraćene trase linija 43 i 96 do daljnjeg! - www.lobi-info.rs\nBojan K. 4. novembra 2019., 18:21 5.8k Views\nMeđutim, po završetku radova počev od petka, 1. novembra od 18 časova, uspostavljen je novi režim saobraćaja javnog gradskog prevoza i autobusi 43 i 96 nisu vraćeni na stare trase.\nOvo nisu jedine izmene koje su nastupile kada je otvoren terminus Trg Republike, ali jedino za pomenute dve linije nije izdato nikakvo saopštenje, koje prenosi u nastavku:\nNezvanično smo saznali da je naša opština Palilula tražila da trase linija 43 i 96 ostanu skraćene!\nOvim putem tražimo od Sekretarijata za javni prevoza Grada Beograda, Gradskog saobraćajnog preduzeća Beograd i opštine Palilula, da građanima Koteža i Borče, da objasne zašto su i na osnovu čega skratili linije 43 i 96?!\nPrethodna objava Četiri devojke autom sletele u kanal u Borči\nSledeća objava Jutarnje kilometarske kolone koje NIKO ne vidi (VIDEO)


RTCG - Radio Televizija Crne Gore - Nacionalni javni servis :: Region :: U nastavku akcije Brezovica uhapšeno sedam osoba\n06. 01. 2022. 11:55 >> 11:55\nU nastavku akcije "Brezovica" danas je uhapšeno sedam osoba, od kojih su dva službenika Ministarstva životne sredine, prostornog planiranja i infrastrukture osumnjičena za zloupotrebu službenog položaja, konkretno za primanje mita, saopštilo je Osnovno tužilaštvo u Uroševcu.\nGlavni tužilac Osnovnog tužilaštva u Uroševcu Šukri Jašari izjavio je da su uhapšeni iz Prištine, Uroševca i Štrpca, a da se u tim gradovima akcija odvijala na deset lokacija.\nJašari je najavio da su policija i Tužilaštvo jutros u ranim jutarnjim satima započeli racije u Ministarstvu životne sredine, prostornog planiranja i infrastrukture, u nastavku slučaja "Brezovica".\nPortparol Policije Kosova Baki Kelani potvrdio je da je ova akcija nastavak slučaja "Brezovica".\n"Možemo potvrditi da Policija Kosova, u ovom slučaju Uprava za istraživanje teških zločina, u saradnji i koordinaciji sa nadležnim tužilaštvom, sprovodi akciju, koja je nastavak istrage u slučaju 'Brezovica'. Ova operacija se proteže u dva regiona, Uroševca i Prištine, koji obuhvataju nekoliko lokacija. Poslije operacije biće date dodatne informacije", rekao je on.\nTokom policijske akcije u Štrpcu 21. decembra prošle godine uhapšeno je deset osoba, među kojima i bivši gradonačelnik Bratislav Nikolić.\nZapljenjeno je 61.000 eura, osam vozila u vrednosti od 300.000 eura, vatreno oružje, 13 mobilnih telefona i drugo.


Do kraja godine Subotica bi trebalo da dobije Regionalni inovacioni startap centar, budući da je u ponedeljak potpisan ugovor o dodeli nešto više od 40 miliona dinara za realizaciju ovog zajedničkog projekta Grada Subotice i Ekonomskog fakulteta.\nRegionalni inovacioni startap centar, koji ima za cilj unapređenje inovacionog i preduzetničkog potencijala u Severnobačkom okrugu, biće smešten u bivšoj zgradi Instituta, odnosno sadašnjoj poslovnoj zgradi Ekonomskog fakulteta u Subotici. Prema rečima dr Aleksandra Grubora, dekana ove visokoškolske ustanove, projektom su predviđene tri faze, od čega prva podrazumeva prenamenu i adaptaciju oko 800 kvadrata prostora, tačnije prizemlja i prvog sprata zgrade.\n- Na prizemlju ćemo imati salu za sastanke, veliku konferencijsku salu, zatim takozvani ’open space’ i kafeteriju za druženje studenata i preduzetnika. Na prvom spratu je predviđeno šest kabineta za buduće preduzetničke timove, jer će svaki kabinet biti opremljen za po četvoro ljudi. Pored toga, predviđena su dva coworking prostora u kojima će moći da posluje 22 frilensera i još jedna sala za sastanke u kojoj će preduzetnici moći da ugoste svoje poslovne partnere. Projektom je predviđena i jedna manja sala za obuke, namenjena za edukaciju studentata i prezentaciju uspešnih preduzetnika iz našeg grada i okruženja, te dve skajp govornice za komunikaciju putem skajpa - izjavio je za portal subotica.com Aleksandar Grubor.\nNaredne dve faze podrazumevaju opremanje prostorija savremenom opremom, a potom operativno funkcionisanje centra i realizaciju svih aktivnosti koje su predviđene za prvu godinu poslovanja. Kako naš sagovornik ističe, Regionalni inovacioni startap centar biće namenjen svim studentima i mladim preduzetnicima koji su orijentisani na poslovne poduhvate prvenstveno naslonjene na informacione tehnologije.\n- Iskustvo nam govori da su inženjeri u IT sektoru odlični, ali da im fali biznis logika, te tako imamo gomilu primera da IT inženjeri u svojim timovima angažuju studente Ekonomskog fakulteta koji su završili marketing, menadžment ili finansije. Iz ovog razloga, centar neće biti namenjen samo studentima Ekonomskog fakulteta, već i studentima Visoke tehničke škole, Građevinskog fakulteta i svim mladim preduzetnicima, za koje se nadamo da će se upravo ovde umrežiti i stvoriti multidisciplinarne timove, tako da sinergijom znanja i iskustva razviju dobar poslovni poduhvat - istakao je dr Grubor.\nPrilikom razvijanja prvih poslovnih poduhvata, studentima i mladim preduzetnicima na raspolaganju će biti profesori, nastavnici i konsultanti koji iza sebe već imaju određeno preduzetničko iskustvo, kako bi im što bolje pomogli u predinkubacionom periodu poduhvata.\n- Mentori mogu da budu samo oni koji su prošli kroz period inkubacije preduzeća koje je pokrenulo poslovni poduhvat i prošlo tri godine najranjivijeg dela upravljanja poslovanjem. Osim mentora, na raspolaganju će im biti konsultanti i preduzetnici iz Subotice, Novog Sada, Beograda, ali i iz zemalja okruženja. Suština je da se spreči odliv poslovnih poduhvata iz našeg grada ka drugim centrima. Ako gledamo našu državu, to je prevashodno Novi Sad, a ako posmatramo druge države onda su to Mađarska i Hrvatska. Naš cilj je da ovde stvorimo uslove, da im damo podršku u predinkubacionom periodu, prilikom generisanja i evaluacije ideje, te razvoja poduhvata - poručio je dekan Ekonomskog fakulteta.\nNakon potpisivanja ugovora, koji su danas u Vladi Srbije potpisali ministar bez portfelja zadužen za inovacije i tehnološki razvoj Nenad Popović, pomoćnica gradonačelnika Subotice Zagorka Panić i dekan Ekonomskog fakulteta dr Aleksandar Grubor, Ministarstvo za inovacije i tehnološki razvoj ima rok od osam dana da izvrši transfer sredstava, nakon čega bi u što kraćem roku trebalo da bude raspisana javna nabavka. Sve tri faze projekta trebalo bi da budu realizovane do kraja godine, kada će Subotica dobiti Regionalni inovacioni startap centar.


Pravila o zaštiti privatnosti – If Inn, zvanični veb sajt | Hoteli u gradu Tajpej\nOva Izjava o zaštiti privatnosti se odnosi na veb sajt www.taipeiifinn.com koji je u vlasništvu i kojim upravlja objekat If Inn. Izjava o zaštiti privatnosti opisuje način na koji prikupljamo i koristimo lične podatke koje unesete na našem veb sajtu: www.taipeiifinn.com. Takođe objašnjava opcije koje su vam dostupne u pogledu naše upotrebe vaših ličnih podataka i kako možete da pristupite tim podacima i da ih ažurirate.\nUkoliko ne želite da dozvolite obradu podataka kao što je opisano u stavkama C-F, a nije vam direktno dostupna ova opcija (na primer, u podešavanjima naloga), kontaktirajte objekat na ifinn2013@gmail.com .\nOslanjamo se na to da ćete se pobrinuti da svi vaši lični podaci budu potpuni, tačni i aktuelni. Molimo vas da nas što pre obavestite o bilo kakvim promenama ili greškama u vezi sa vašim ličnim podacima na ifinn2013@gmail.com . Vaš zahtev ćemo obraditi u skladu sa važećim zakonom.\nUkoliko imate pitanja ili nedoumice u vezi sa načinom na koji obrađujemo vaše lične podatke, ili ako želite da primenite svoja prava u skladu sa ovim obaveštenjem, možete slobodno da nas kontaktirate na ifinn2013@gmail.com . Takođe, svoja pitanja i nedoumice možete da uputite lokalnim organima za zaštitu podataka.


"To nije bila smišljenja akcija, već se namestilo. Perić je iskusno sačekao i video Simića. Kao da je neko hteo da se ovako završi meč", rekao je Kovačević o pobedonosnom golu Miloša Simića u poslednjoj sekundi.\n"Znali smo da će biti teška utakmica, bio je veliki ulog. Ukrajina je fizički moćna ekipa i viđena je prava, rovovska borba, i čudno je kako je na kraju izrežirana. Čekali smo devet godina na ovakav uspeh i dočekali ga", naveo je Kovačević.\nSrbija će u polufinalu igrati u četvrtak, 11. februara, sa pobednikom meča Rusija - Azerbejdžan.\n"Imali smo šansi na početku, iskoristili jednu, ali smo kasnije primili olako gol. Gol u poslednjoj sekundi bio je šok za Ukrajince i video sam da su im oči bile pune suza", dodao je selektor naših majstora.\nKovačević je uveren da uz huk sa tribina mogu do istorijske medalje.\n"Idemo korak po korak, dobro ćemo se pripremiti za polufinale. Znamo da imamo najmanje iskustva od preostalih učesnika, ali uz ovakvu podršku sa tribina, sve je moguće", zaključio je Kovačević.


OSM Televizija - Policijski orkestar MUP-a Srpske održao veličanstven koncert u Istočnom Sarajevu\nPolicijski orkestar Ministarstva unutrašnjih poslova (MUP) Republike Srpske održao je sinoć u Istočnom Sarajevu veličanstven koncert povodom 9. januara – Dana Republike.\nGradonačelnik Istočnog Sarajeva i domaćin koncerta Nenad Vuković izrazio je zadovoljstvo što je prvi put neka manifestacija pod pokroviteljstvom Organizacionog odbora za obilježavanje 9. januara – Dana Republike Srpske, održana u Istočnom Sarajevu.\n– Više godina težimo da proslavu Dana Republike sa najvišeg nivoa dovedemo u Istočno Sarajevo zato što ovaj grad smatramo rodnim mjestom Republike Srpske. Smatram da je naša težnja opravdana i cijenimo da je ovo prvo korak razumijevanja da nekad cijela manifestacija bude organizovana na prostoru Istočnog Sarajeva – rekao je Vuković novinarima.\nOn je naglasio da mu je veoma drago što prisustvuje sabornosti srpskog naroda u Republici Srpskoj i što je pokazana sposobnost da od Nove godine do Dana Republike sve političke strasti budu spuštene na najniži nivo i da se praznici proslave kako dolikuje srpskom narodu.\nRukovodilac Policijskog orkestra MUP-a Srpske Jelena Atlagić istakla je da je publika u Kulturnom centru Istočno Novo Sarajevo, osim himni, koračnica i marševa, uživala i u zabavnoj, starogradskoj i filmskoj muzici.\nOsim Vukovića, koncertu su prisustvovali, načelnik Policijske uprave Istočno Sarajevo Branimir Šehovac, te brojni predstavnici političkog, društvenog i kulturnog života grada.\nJoš iz iste kategorije: « Vuković potpisao rješenja o sufinansiranju usavršavanja ljekara Obilježeno 26 godina od pogibije Zorana Cvijetića »


SAD, EU, OSCE i OHR pozdravili presudu u slučaju Baralija protiv BiH\nEvropski sud za ljudska prava donio je prekjučer presudu u korist Irme Baralije, predsjednice mostarskog ogranka Naše Stranke, uz nalog državi Bosni i Hercegovini da dopuni neophodne zakone i omogući “demokratske izbore” u Mostaru.\nEvropska unija, Ambasada Sjedinjenih Američkih Država, Misija OSCE-a i OHR uputili su zajedničku izjavu u vezi sa presudom Baralija protiv BiH pred Evropskim sudom za ljudska prava\n“Pozdravljamo jučerašnju presudu Evropskog suda za ljudska prava u predmetu Baralija protiv Bosne i Hercegovine. Ova presuda još je jedan podsjetnik da nepostojanje izbora od 2008. godine predstavlja diskriminaciju građana Mostara i nekompatibilno je sa efikasnom demokracijom i vladavinom prava”, navodi se u izjavi uz poziv Paramentu BiH i političkim liderima da prioritetno provedu ovu presudu, nezavisno od drugih pitanja, putem iznalaženja političkog dogovora za izmjenu Izbornog zakona BiH.\n“Izborna pitanja je najbolje razmatrati u okviru inkluzivnih i transparentnih debata u parlamentu uz učešće svih političkih snaga. Provedba ove presude bi omogućila građanima da iskoriste svoje demokratsko pravo glasa na općinskim izborima 2020. godine u Mostaru, koji i dalje mora ostati jedinstven grad”, kaže se u izjavi.\nPodsjećamo, Evropski sud za ljudska prava donio je prekjučer presudu u korist Irme Baralije, predsjednice mostarskog ogranka Naše Stranke, uz nalog državi Bosni i Hercegovini da dopuni neophodne zakone i omogući “demokratske izbore” u Mostaru.


Podrška poljoprivrednicima za proizvodnju crvene paprike /VIDEO/\nNajmanje pedeset nezaposlenih sa područja Grada Bijeljina u narednom periodu pokrenuće organizovanu proizvodnju crvene paprike, sa sigurnim plasmanom i svom potrebnom edukacijom i podrškom koja će pratiti proizvodni proces.\nOvo je omogućeno u okviru projekta koji zajednicki implementiraju CCI, Grad Bijeljina, Zavod za zapošljavanje RS- Filijala Bijeljina, PI Sava Semberija i Ustanova za obrazovanje odraslih Dositej, o čemu je danas potpisan i memorandum o razumijevanju.\nProjekat je vrijedan više od 210. 000 evra, a finansira ga Međunarodna organizacija rada. Grad Bijeljina učestvuje u projektu sa 27.975 evra.\nPrema procjenama CCI, pojedinačna dobit koju bi poljoprivrednici mogli ostvariti proizvodnjom na ovaj način kreće se od 10 000 do 15 000 KM.\nProjektom je planirano i kreiranje sistemskih mehanizhama dugoročnog usklađivanja poljoprivredne proizvodnje sa ptorebama prerađivačkih kapaciteta.\nPotpisnici memoranduma podsjetili su da će u narednih dvadesetak dana biti raspisan javni poziv i pozvali sve zainteresovane da se prijave.\nViše iz ove kategorije « Radnici Banje "Dvorovi": Riješiti situaciju ili radikalizujemo štrajk /VIDEO/ U Donjoj Trnovi predstavljen ogled 17 hibrida kukuruza /VIDEO/ »


Entoni Keli će biti sudija Đokoviću – kazna i do tri godine\nNajnovije informacije iz Australije otkrile su da je čovek u čijim rukama je sudbina Novaka Đokovića sudija Entoni Keli. On će odlučiti da li će srpski teniser... 09.01.2022, Sputnik Srbija\nSuđenje između Novaka Đokovića i Ministra unutrašnjih poslova zakazano je za ponedeljak u 10.00 po tamošnjem vremenu, odnosno u ponoć deset sati ranije po srpskom (uživo uz Sputnjik).Srpskog sportistu saslušaće Entoni Keli, jedan od cenjenijih sudija u svom polju u Australiji, kojem je dokumentacija od strane Đokovićevih advokata dostavljena nešto manje od dva dana pre suđenja.Australijski mediji pišu da tamošnje sudije kroz prošlost nisu imale problem da neretko odbruse političarima i da donesu odluke nezavisno od političkog pritiska.To je demonstrirao kada je dan pre suđenja odbio zahtev Federalne vlade da odloži suđenje za dva dana, a prethodno je u jednom obraćanju Novakovim advokatima pokazao da će biti po njegovom ili ni po čijem, nakon što mu je advokat Nik Vud rekao da je Australijan openu potrebna konačna odluka o Đokoviću do utorka.„Izvinjavam se, ali moram da vam kažem nešto, ako je potrebno da znate da je sa poštovanjem... Ovde rep neće upravljati psom. Ako Tenis Australija bude želeo da uradi nešto vezano sa vođenjem svoje ustanove, onda neka to uradi“, izjavio je Keli.Sudija Keli iza sebe ima 35 godina iskustva, a ukoliko u ponedeljak presudi u korist Ministarke unutrašnjih poslova Keren Endrjuz, potencijalno će moći i da zabrani Đokoviću ulaz u Australiju na tri godine, prema aktuelnom zakonu.Takav splet okolnosti bi značio da Novak, devetostruki šampion Australijan opena, ne bi mogao da igra na tom turniru pre 2025. godine, ali je malo verovatno da se tako neto desi.„Osoba kojoj je viza otkazana može da bude pod zabranom ulaska u zemlju od tri godine, pa čak i za privremenu vizu. Svaki slučaj se sagledava na jedinstven način vezan za njegove okolnosti“, saopšteno je iz Pogranične službe Australije.Ovakva kazna primenjuje se uglavnom samo ukoliko je optuženi imao nameru da prevari vladu Australije, odnosno ako je prekršio neki zakon, što, kako stvari stoje, nije slučaj sa Đokovićem.\n© AP Photo / Mark SchiefelbeinĐoković po osvajanju titule na Australijan openu 2019.\nNajnovije informacije iz Australije otkrile su da je čovek u čijim rukama je sudbina Novaka Đokovića sudija Entoni Keli. On će odlučiti da li će srpski teniser ostati u Australiji ili će biti deportovan i potencijalno dobiti zabranu ulaska u tu zemlju na tri godine.\nSuđenje između Novaka Đokovića i Ministra unutrašnjih poslova zakazano je za ponedeljak u 10.00 po tamošnjem vremenu, odnosno u ponoć deset sati ranije po srpskom (uživo uz Sputnjik).\nSrpskog sportistu saslušaće Entoni Keli, jedan od cenjenijih sudija u svom polju u Australiji, kojem je dokumentacija od strane Đokovićevih advokata dostavljena nešto manje od dva dana pre suđenja.\nAustralijski mediji pišu da tamošnje sudije kroz prošlost nisu imale problem da neretko odbruse političarima i da donesu odluke nezavisno od političkog pritiska.\nTo je demonstrirao kada je dan pre suđenja odbio zahtev Federalne vlade da odloži suđenje za dva dana, a prethodno je u jednom obraćanju Novakovim advokatima pokazao da će biti po njegovom ili ni po čijem, nakon što mu je advokat Nik Vud rekao da je Australijan openu potrebna konačna odluka o Đokoviću do utorka.\n„Izvinjavam se, ali moram da vam kažem nešto, ako je potrebno da znate da je sa poštovanjem... Ovde rep neće upravljati psom. Ako Tenis Australija bude želeo da uradi nešto vezano sa vođenjem svoje ustanove, onda neka to uradi“, izjavio je Keli.\nSudija Entoni Keli u čijim je rukama Novakova sudbina u Melburnu pic.twitter.com/dQEn4orQLz\n— Sport (@Sport65617361) January 8, 2022\nSudija Keli iza sebe ima 35 godina iskustva, a ukoliko u ponedeljak presudi u korist Ministarke unutrašnjih poslova Keren Endrjuz, potencijalno će moći i da zabrani Đokoviću ulaz u Australiju na tri godine, prema aktuelnom zakonu.\nTakav splet okolnosti bi značio da Novak, devetostruki šampion Australijan opena, ne bi mogao da igra na tom turniru pre 2025. godine, ali je malo verovatno da se tako neto desi.\n„Osoba kojoj je viza otkazana može da bude pod zabranom ulaska u zemlju od tri godine, pa čak i za privremenu vizu. Svaki slučaj se sagledava na jedinstven način vezan za njegove okolnosti“, saopšteno je iz Pogranične službe Australije.\nOvakva kazna primenjuje se uglavnom samo ukoliko je optuženi imao nameru da prevari vladu Australije, odnosno ako je prekršio neki zakon, što, kako stvari stoje, nije slučaj sa Đokovićem.\n9 Januar, 08:15


Mej: Neće biti drugog referenduma o članstvu u EU\nBritanska premijerka Tereza Mej izjavila je danas da neće biti drugog referenduma o Bregzitu i založila se da posle izlaska iz Evropske unije Velika Britanija preuzme "novu ulogu" u svetu.\nMej je na sastanku s ministrima u svojoj rezidenciji u Čekersu rekla da Velika Britanija ne treba da ostane u EU nezvanično, ali i najavila da pregovori s Briselom o izlasku iz Unije neće početi ove godine, preneo je Bi-Bi-Si (BBC).\nBBC navodi da se današnji sastanak, na kojem su učestvovali iministar zadužen za pregovore o izlasku iz EU Dejvid Dejvis, ministar spoljnih poslova Boris Džonson i ministar spoljne trgovine Lijam Foks, smatraju najznačajnijim od referenduma krajem juna i da prestavljaju kraj zatišja tokom leta i letnje pauze, koja zvanično završava u ponedeljak.\nMej je od ministara pre letnje pauze tražila da identifikuju, kako je navela, "mogućnosti" u svojim ministarstvima i da sada očekuje izveštaje od njih, izmedju ostalog, i o načinu na koji Velika Britanija treba da pristupi pregovorima s Briselom o izlasku iz EU.\nNa početku sastanka Mej je ministrima rekla da je vlada jasno stavila do znanja da "Bregzit znači Bregzit".\n"Razmotrićemo sledeće korake koje treba da preduzmemom i razmotrićemo mogućnosti koje su nam otvorene dok pravimo novu ulogu za Veliku Britaniju u svetu", rekla je Mej.\nJoš od referenduma 23. juna kada je 51,9 odsto izašlih glasalo za izlazak iz EU, a 48,1 za ostanak, pojedini opozicioni političari traže da drugi referendum o članstvu u EU.


Svečana dodela sertifikata o bespovratnoj pomoći preduzetnicama – Info Centar Juga\nSvečana dodela sertifikata o bespovratnoj pomoći preduzetnicama\nJadranka Joksimović, ministar zadužena za evropske integracije u Vladi Republike Srbije i Žan-Danijel Ruh, ambasador Švajcarske u Srbiji svečano uručili su sertifikate o bespovratnoj pomoći za pokretanje biznisa za 48 preduzetnica u Domu kulture u Raškoj, Predraga Vilimonovića bb.\nEvropska unija, Vlade Švajcarske i Srbije su preko programa Evropski PROGRES podržale 48 nezaposlenih žena iz 22 opštine sa jugoistoka i jugozapada Srbije sa 368.000 evra za nabavku opreme kako bi pokrenule i vodile svoj biznis.\nCilj ove aktivnosti jeste doprinos ekonomskom osnaživanju žena i angažovanju njihovog potencijala u zajednici i na tržištu rada kako bi promenile svoj i život svojih porodica na bolje.Kako bi približio uslove konkursa svim zainteresovanim kandidatkinjama iz 34 opštine koje su obuhvaćene programom, tokom priprema projekata, Evropski PROGRES je održao sedam informativnih sesija i devet obuka za izradu biznis planova.\nSprovođenje Evropskog PROGRESa, programa koji doprinosi održivom razvoju južne i jugozapadne Srbije, Evropska unija i Vlada Švajcarske podržaće sa ukupno 24,46 miliona evra. Program ima za cilj da ojača lokalnu administraciju, stvori povoljnije okruženje za razvoj infrastrukture i privrede kao i poboljšanje sprovođenja politika u oblasti socijalne inkluzije. Aktivnosti na terenu sprovodi Kancelarija Ujedinjenih nacija za projektne usluge UNOPS.\nSutra isplata redovne novčane naknade preko NSZ\nLeskovac: Osnovna škola "Kosta Stamenković" uskoro dobija novi izgled\nNačelnik Ćirić: Svim vernicima Jablaničkog okruga srećan Uskrs


U mesecu februaru izdato više dozvola za izgradnju nego prošle godine - GRENEF\nNajnovija statistika kaže da je u februaru mesecu ove godine izdato 1.116 građevinskih dozvola, što je za 1,3 odsto više nego u februaru 2018. godine, objavio je Republički zavod za statistiku (RZS). Tako da je indeks predviđene vrednosti radova u februaru veći za 0,8 procenata u odnosu na februar 2018, navodi RZS. Posmatrano prema vrsti građevina, u februaru ove godine izdato je 71,1 odsto dozvola za zgrade i 28,9 procenata za ostale građevine.\nAko posmatramo samo izgradnju zgrada, 60,3 odsto odnosi se na stambene i 39,7 procenata na nestambene zgrade, dok se kod ostalih građevina najveći deo odnosi na cevovode, komunikacione i električne vodove (65,5 odsto). Prema dozvolama izdatim u februaru ove godine u našoj zemlji, prijavljena je izgradnja 2. 415 stanova, s prosečnom površinom od 69,8 kvadratnih metara. Od ukupnog broja stanova u novim stambenim zgradama,čak 5,3 odsto stanova biće građeno u zgradama s jednim stanom, prosečne površine 171,1 kvadrata, a 93,9 odsto stanova biće građeno u zgradama s tri i više stanova. Njihova prosečna površina biće manja i iznosiće 62,9 kvadratnih metara.\nPredviđena vrednost radova novogradnje u februaru za tekuću godinu iznosi 81,4 procenata od ukupno predviđene vrednosti radova. Posmatrano prema oblastima, najveća građevinska aktivnost očekuje se u Beogradskoj oblasti, (58,8 procenata od predviđene vrednosti novogradnje), zatim slede Braničevska oblast (5,8 odsto), Šumadijska oblast (4,1 procenat), i Južnobačka oblast (3,9 procenata), dok se učešća ostalih oblasti kreću od 0,1 do 3,6 procenata.


Britanski parlamentarci: Oštro odgovoriti na akcije Rusije! - 05.07.2016, Sputnik Srbija\nRuske akcije prema Evropi zahtevaju revidiranje politike Velike Britanije i Zapada, smatra Komitet za odbranu Parlamenta Velike Britanije. NATO treba da obnovi... 05.07.2016, Sputnik Srbija\nU kojem veku žive britanski parlamentarci??\nMa britanski parlamentarci su već mrtvi, samo to još nisu skapirali.\nvesti, velika britanija, nato\n09:10 05.07.2016 (Osveženo: 09:40 05.07.2016)\n© Flickr / Iain FarrellVestminsterska palata u Londonu, pored Temze, sedište je Parlamenta Ujedinjenog Kraljevstva Velike Britanije\nRuske akcije prema Evropi zahtevaju revidiranje politike Velike Britanije i Zapada, smatra Komitet za odbranu Parlamenta Velike Britanije. NATO treba da obnovi svoju odbranu, revidira svoje mogućnosti obuzdavanja i nastavi dijalog sa Rusijom, navodi se u kratkom izveštaju koji je pripremio Komitet.\nU dokumentu, čiji je tekst objavljen na sajtu Parlamenta Ujedinjenog Kraljevstva, navodi se da treba „priznati stepen remilitarizacije Rusije i na to oštro odgovoriti“.\n„Slažemo se da sankcije protiv Rusije treba da budu produžene u julu. Pozivamo i Vladu zemlje da razmotri pitanje proširenje liste predstavnika ruskog rukovodstva kojima se zabranjuje ulazak“, navodi se u izveštaju.\nU njemu se još piše:\n„Dijalog NATO-a i Rusije je važan za smanjenje rizika od vojne eskalacije i pogrešnog razumevanja sa obe strane. To se može poklopiti sa onim neprijateljskim odnosima na koje ukazuje poslednji razvoj događaja. Upravo zato pozdravljamo obnovu rada Saveta NATO-Rusija kao važan korak na putu uspostavljanja dijaloga između Rusije i Zapada, iako će rezultati biti limitirani.“\nU izveštaju se priznaje uloga Rusije u rešavanju jednog broja regionalnih konflikata i izvlači se zaključak da treba „sarađivati sa njom u određenom stepenu u regionima, gde im se interesi poklapaju“. To se, prema mišljenju autora dokumenta, odnosi na „borbu protiv DAEŠ-a, Al Kaide i drugih međunarodnih terorističkih organizacija“.\n5 Jul 2016, 11:09\n5 Jul 2016, 11:28


Ovi znaci ce imati NAJVISE SRECE tokom MAJA meseca! -\nOvi znaci ce imati NAJVISE SRECE tokom MAJA meseca!\nMesec maj je vec poceo, ali je do njegovog kraja ostalo izuzetno mnogo vremena. A zvezde otkrivaju pripadnicima ova DVA znaka da ih ocekuje velika koliicna srece tokom meseca maja. Zvezde za neke znakove imaju najlepse moguce vesti…\nPrvi znak koji ce imati MNOGO SRECE tokom meseca MAJA je RAK:\nDragi rakovi, konacno je doslo vreme da vasa dobrota bude nagradjena. A vas ce zvezde nagraditi sa velikom srecom u periodu do kraja meseca maja. Iako vama mesec maj nije zapoceo na nacin kakav ste prizeljkivali, vas ipak do kraja maja ocekuje veliki broj divnih desavanja u kojima cete uzivati.\nVas vec 5. maja ocekuje jedan bitan novcani dobitak koji ce vas prosto iznenaditi. Vas ce taj dobitak iznenaditi, a on ce vam takodje doneti promenu finansijske situacije. Vas posle toga sve do 16. maja pre svega ocekuju uspesi na poslu. Vi trenutno ne mozete biti zadovoljni sa poslovnom situacijom, ali ce se to promeniti. Vi cete uspeti da postignete kompromise sa kolegama, a takodje cete uspeti da zabelezite i neke poslovne pobede.\nVas isto tako u periodu do kraja meseca maja ocekuju i nezaboravni trenuci na planu ljubavi. Vi ste trenutno zabrinuti zbog desavanja na planu vase veze. Medjutim, uskoro ce sve vase brige i svi vasi problemi postati samo proslost. Vas narucito u drugoj polovini meseca maja ocekuje mnogo lepih desavanja na planu ljubavi.\nVama ce period do kraja meseca maja doneti mnogo toga lepog. Konacno cete i vi uzivati u sreci, a nema dileme da ste vi veliku srecu zasluzili.


Palermo, devojčica žrtva igre "izazova" na Tik-Toku - BIGportal.ba\n23 Januara, 2021 23 Januara, 2021 01667\nDesetogodišnja devojčica iz Palerma ugušila se pošto je, po svoj prilici, učestvala u apsurdoj igri “izazova” na mrežama, piše dnevni list “IL Fato kotidijano”. Policija ispituje mobilni telefon devojčice, veruje da će pronaći njen poslednji snimak.\nDržavno telo za garanciju ličnih podataka je zatražilo od društvene mreže Tik-Tok da odmah blokira sve korisnike čija starost nije sa sigurnošću potvrđena, navodi italijanski list.\nZahtev je usledio nakon što je desetogodišnja devojčica iz Palerma preminula ugušena, po svoj prilici učestvujući u apsurdoj igri “izazova” jednoj od mnogih koje su raširene na platformi i veoma popularne među mladima.\nDevojčica je pronađena u kupatilu sa pojasom oko vrata zavezanim za radijator, hitno je prebačena u bolnicu, ali joj nije bilo spasa.\nPolicija ispituje mobilni telefon devojčice, koja je imala nekoliko svojih profila na Fejsbuku i Tik-Toku.\nVeruje se da će u mobilnom telefonu biti i poslednji snimak devojčice dok je učestvovala u igri “izazovu”, ali eventulano i trag onoga koji ju je na to podstakao.\nPovodom tragičnog događaja psiholog Kalođero Lo Pikolo je izjavio da “smo svi učesnici rijaliti programa u kojemu se traže novi podvizi da bi se osvojili bodovi”.\n“Svi istovremeno učestvujemo i svi smo jednako gubitnici”, tvrdi Lo Pikolo.\nRoditelji devojčice dali su saglasnost da se njeni organi transpalntiraju i spasiće život četvoro bolesne dece.\nProvaljeno u pravoslavni hram u Šibeniku\nLajović i Vavrinka protiv Rusa otvaraju turnir u Roterdamu\nDžesi Džej u zagrljaju novog dečka\nŠifrin do 45. pobjede u slalomu\nNastavlja se nasilje na protestima u Mjanmaru, traži se hitna reakcija Savjeta bezbjednosti\nSve se ocrtava: Mija Kalifa pokvasila haljinu, a nije nosila donji veš


Rukometaši Zaječara počeli pripreme za novu sezonu - Glas Zaječara\nHome Sport Rukometaši Zaječara počeli pripreme za novu sezonu\nRukometaši Zaječara počeli su pripreme za novu sezonu, otvorenim treningom na Kraljevici, uz poštovanje svih propisanih mera Ministarstva zdravlja i Ministarstva omladine i sporta.\nTrener prvog tima će i u narednoj sezoni biti Darko Milosavljević, a Zaječarci će se takmičiti u Prvoj ligi Srbije, grupa “Istok”, piše Glassporta.rs.\nNa prvom treningu pojavilo se 15 igrača, okosnica tima je izuzetno mlada, a prema rečima Milosavljevića, cilj je plasman u gornjoj polovini tabele.\n“Idemo korak po korak, za sada ćemo raditi na otvorenom, a kada situacija to dozvoli preći ćemo u halu sportova. Kraljevica nam pruža mnogo mogućnosti za prvi deo priprema, tako da ćemo sve planirano, sprovesti u delo, a nadamo se da ćemo uskoro moći da igramo i prijateljske utakmice, bez kojih će ovi mladi rukometaši teško moći da napreduju”, poručio je na startu priprema Milosavljević.\nprva liga srbije grupa istok\nPrethodni tekstTragedija: Boranin i njegova ćerka nastradali na motoru


ТАЧИ НАПАО Европску унију!\nTAČI NAPAO Evropsku uniju!\nKosovski predsednik Hašim Tači ponovo se večeras oglasio, prozivajući Srbiju za širenje propagande o navodnom stremljenju Kosova i Albanije za stvaranje „velike Albanije“, a rekao je da je EU naivna, jer postaje žrtva te propagande.\nTači je na Fejsbuku neprimerenim rečima nazvao navodnu propagandu Srbije o pokušajima za stvaranje „velike Albanije“, a EU pozvao da ne potpada pod taj uticaj i da Kosovo tretira kao „nezavisnu i suverenu državu“.\nOn je napisao i da nije slučajno vraćanje propagande iz, kako je rekao „Tomahavk ere“, i da za to postoje dva razloga, od kojih je jedan da pruži legitimitet, kako tvrdi, „velikoj Srbiji stvorenoj putem genocida u Bosni i Hercegovini“.\nDrugi cilj odnosi se na to, kako tvrdi, da se podstaknu nacionalistički i ekstremistički elemente da destabilizuju i napadnu „teritorijalni integritet Kosova“.\nTači je rekao da Srbiji ne smeta Albanija kao nezavisna i suverena država i da su na dijalogu u Briselu, predstavnici Srbije „bez stida rekli nekoliko puta da bi Srbija više volela da vodi dijalog sa Albanijom, a ne sa Kosovom“.\nOn, međutim, kaže da se tako nešto neće desiti.\nTači tvrdi i da je „kampanja orkestrirana“ i da su je pripremili „oni isti“ koji su, kako je rekao, taj „stari zanat“ radili pre 20 godina.\n„Nažalost, EU je neobično naivna u svom izveštaju sa Kosova i postaje plen propagande u Srbiji. Prema tome, nije slucajno da se ponašanje i izjave nekih zvanicnika EU poklapaju sa onima iz Srbije kada govore o Kosovu“, smatra Tači.\nOn je rekao da ne očekuje od Srbije da se „odrekne svojih snova“ o vraćanju Kosova, iako, kako je rekao, „znaju da je to nemoguće“.\nTači je i sinoć na Fejsbuku kritikovao reagovanje evropskog komesara Johanesa Hana na izjave političara Albanaca o promeni granica na Zapadnom Balkanu, navodeći kako to pokazuje kako Evropskoj uniji „nedostaju vođstvo i vizija“ u konkretizaciji evropske perspektive za Kosovo.\nHan je juče, posle razgovara u Briselu sa šefom srpske diplomatije Ivicom Dačićem, poručio da su neprihvatljive i kontraproduktivne izjave pojedinih lidera u regionu kojima prizivaju promenu granica.\nEvropski komesar je izrazio razočarenje zbog „zapaljivih izjava pojedinih lidera u regionu“ i upozorio da se takve izjave mogu „obiti o glavu“ onima koji ih izgovaraju.\n„Želeo bih da izrazim svoju razočaranost, čak i iznerviranost, zbog zapaljivih izjava pojedinih lidera u regionu. Takve poruke, koje mogu da se shvate kao mešanje u unutrašnja pitanja susednih zemalja i prizivaju menjanje granica, nisu prihvatljive i više su nego kontraproduktivne“, naglasio je Han.


SAD završila evakuaciju u Kabulu, sve američke trupe napustile Afganistan | Trend Radio Velika Kladuša\nSAD završila evakuaciju u Kabulu, sve američke trupe napustile Afganistan\nPentagon je večeras potvrdio da su završili sa evakuacijom, odnosno da su sve američke snage sada napustile Afganistan.\nEvakuacija američkih državljana te Afganistanaca koji su sarađivali sa Sjedinjenim Država počela je 14. augusta, a potpuno povlačenje američkih trupa, odnosno završetak evakuacije je planiran za 31. august.\nDo sada je iz Afganistana evakuisano više od 6.000 osoba koje su očajnički pokušavale da pobjegnu iz zemlje koju su sada preuzeli talibani.\nDodatni problem pravi i ISIL, odnosno njihov ogranak koji djeluje u Afganistanu, a koji je izveo samoubilačku misiju na aerodromu u Kabulu u vrijeme transporta građana prilikom čega je ubijeno više od 170 osoba, među kojima i 13 američkih vojnika.\nAmerički predsjednik Joe Biden je nekoliko sati nakon nesreće rekao da će se potruditi da evakuišu sve koji žele da odu i nakon što završe sa transportom vojnim avionima.


Porodice okupljene na ukopu u Potočarima.\n„ICMP danas saosjeća sa bolom porodica koje ukopavaju svoje najmilije u Potočarima. Dugi niz godina ICMP pomaže porodicama nestalih i domaćim bh. institucijama, uključujući Institut za nestale osobe, Tužilaštvo i Sud BiH te druge domaće institucije u regionu, u ovom izuzetno teškom zadatku da pronađu i identificiraju osobe nestale u oružanim sukobima, širom bivše Jugoslavije”, poručila je generalna direktorica ICMP-a, Kathryne Bomberger. “Nadamo se da ćemo nastaviti pružiti pomoć kako bi se pronašlo još 9.000 nestalih osoba u BiH, uključujući oko 1.000 nestalih iz Srebrenice”.\n„Također se nadamo da će rezultati ovog rada odvratiti pokušaje sličnih zločina u budućnosti“, izjavila je Kathryne Bomberger, generalna direktorica ICMP-a, na komemorativnom događaju u Srebrenici danas.\nPreko 40.000 osoba je smatrano nestalim na Zapadnom Balkanu po okončanju sukoba 1990-tih godina, od čega oko 30.000 u Bosni i Hercegovini. ICMP je vladama u ovom regionu pomogao da pronađu i identifikuju 17.500 osoba, od čega je ICMP u BIH putem DNK identifikovao oko 14.500 osoba.\nICMP je međunarodna organizacija sa sjedištem u Sarajevu, osnovana kao podrška Dejtonskom mirovnom sporazumu. ICMP je danas aktivno uključen u pomaganje vladama i drugim institucijama na Zapadnom Balkanu i ostatku svijeta u rješavanju društvenih i političkih pitanja vezanih za nestale osobe i pomaže im u uspostavi efikasnih sistema za identifikaciju osoba nestalih u oružanim sukobima i prirodnim nesrećama.


Beograd i Priština - Blic Online\nNovim nezvaničnim dokumentom, kojim se nudi rešenje za Kosovo, Srbija dosta dobija, a među pozitivnim stvarima je skoro pa stvarna teritorijalna autonomija i zajednički suverenitet nad severom pokrajine, sa zakonodavnim ovlašćenjima i u oblastima pravosuđa i policije, ali i poseban status SPC... Srbija, međutim, mnogo i gubi jer plan predviđa da Kosovo bude suverena država.\nPortparolka Ministarstva spoljnih poslova Rusije Marija Zaharova izjavila je da Priština nije imala pravo da otvori diplomatsko predstavništvo u Jerusalimu i naglasila da je takav potez u suprotnosti sa rezolucijom Saveta bezbednosti UN 1244.\nFrancuski predsednik Emanuel Makron uputio je pismo vršiocu dužnosti kosovskog predsednika Vjosi Osmani povodom 13. godišnjice nezavisnosti tzv. Kosova u kojem je podvukao da nova vlada u Prištini treba da bude snažno posvećena dijalogu s Beogradom, piše Ljajmi.\nBocan-Harčenko: Situacija oko Kosova veoma zabrinjava, Rusija prati situaciju\nSituacija oko Kosova i Metohije i Bosne i Hercegovine veoma zabrinjava, upozorava ambasador Rusije u Beogradu Aleksandar Bocan-Harčenko i ističe da je pristup Beograda u dijalogu sa Prištinom pošten i da je neophodno postići rešenje, koje može da potvrdi Savet bezbednosti UN, a koje će na prvom mestu zadovoljiti nacionalni interes Beograda.\nZvaničnici EU, koji su posle predaje HašimaTačija Hagu izrazili punu podršku saradnji sa Specijalnim sudom za Kosovo, posvećenost ukidanju nekažnjivosti za zločine počinjene u regionu i prevazilaženje nasleđa prošlosti, izbegali su da komentarišu hoće li i kakav će uticaj otužnica protiv Tačija imati na nastavak dijalog Beograda i Prištine koji se vodi u Briselu.\nPremijer Edi Rama pozdravio je postizanje ekonomskog sporazuma između Kosova i Srbije koji je potpisan u petak u Vašingtonu.\nPortparol EU Peter Stano potvrdio je za Tanjug da je EU primila k znaju današne potpisivanje dokumeta u Vašingtonu i naglasio da sledi nastavak razgovora Beograda i Prištine o sveobuhvatnom sporazumu u Briselu, u skladu sa međunarodnim zakonom i EU standardima.\nPremijer tzv. Kosova Avdulah Hoti izjavio je danas u Vašingtonu, nakon potpisivanja sporazuma sa Beogradom o ekonomskoj saradnji, da je za njega to prvi korak ka konačnom sporazumu.\nĆerka američkog predsednika IVANKA TRAMP: Uspeh u rešavanju decenijskog konflikta\nSavetnica predsednika SAD Donalda Trampa, njegova ćerka Ivanka Tramp čestitala je danas zvaničnicima SAD koji su učestovali u razgovorima sa delegacijama Beograda i Prištine na velikom uspehu, koji je, kako ocenjuje, iskorak u rešavanju "višedecenijskog konfllikta u Istočnoj Evropi".\nMislim da svi znaju da smo bili politički zaglavljeni, decenijama, a neretko smo se borili oko simboličkih stvari - rekao je neposredno pre potpisivanja ekonomskog sporazuma Beograda i Prištine u Vašingtonu specijalni izaslanik predsednika Sjedinjenih Američkih Država Ričard Grenel.\nPredsednik SAD Donald Tramp ocenio je današnje potpisivanje ekonomskih sporazuma između Beograda i Prištine u Vašingtonu istorijskim i najavio posetu Srbiji i tzv. Kosovu.\nVučić iz Bele kuće: Nema međusobnog priznanja, ljudi mogu da odahnu! Albanci se SVAĐALI zbog Gazivoda (VIDEO)\nPredsednik Srbije Aleksandar Vučić izjavio je danas da tačke deset sporazuma sa Prištinom nema, a samim tim ni međusobnog priznanja i da ljudi mogu da odahnu.


Gradski odbor SDS Zvornik: Članovi drugih partija godinama u republičkim i državnim organima – šta je Zvornik dobio od „svojih“ funkcionera? - infoBirač\nGradski odbor SDS Zvornik: Članovi drugih partija godinama u republičkim i državnim organima – šta je Zvornik dobio od „svojih“ funkcionera?\nZavisno od izbornih rezultata sve političke partije teže da svoje kadrove postave na različite funkcije u javnim preduzećima, organizacijama, ali i republičkim i državnim funkcijama, što je slučaj i u Zvorniku.\nMeđutim, postavlja se pitanje koliko su ti funkcioneri vratili svome gradu za period kada su obavljali iste te funkcije.\nSrpska demokratska stranka donosi spisak političara koji su ga predstavljali posljednjih nekoliko godina na različitim nivoima vlasti i opravdano postavlja pitanje: Ko je dobio njihovim imenovanjem, Zvornik ili oni lično?\nUmjesto da kroz institucije rade na unapređenju života svojih sugrađana, oni uživaju u povlasticama koje im nude njihove funkcije. Mnogi od nabrojanih političara iz drugih partija su i na listama za odbornike na ovim izborima.\nSpisak je i duži ako se njemu dodaju direktori javnih preduzeća i škola koji su pored tih funkcija i odbornici u Gradskoj skupštini.\nSrpska demokratska stranka u Zvorniku ulazi u predizbornu borbu bez kadrova na republičkom ili opštinskom nivou, ali baš zbog toga očekuje podršku svojih sugrađana.\nКADROVI IZ ZVORNIКA\nDanijel Dragičević – šef kabineta Milorada Dodika\nDragoljub Reljić – savjetnik za ustavna pitanja u kabinetu Milorada Dodika\nDušan Petrović – savjetnik u kabinetu Željke Cvijanović\nObren Marković – poslanik u NSRS i direktor Elektrodistribucije RJ Zvornik\nDušica Šolaja – poslanik u NSRS\nLazar Prodanović – delegat u Domu naroda u Sarajevu\nZoran Stevanović – gradonačelnik Zvornika\nIvan Popović – direktor JZU Bolnica Zvornik\nDragan Riđošić – šef kancelarije Fonda zdravstvenog osiguranja RS u Zvorniku\nJakov Galić – poslanik u Predstavničkom domu PS BiH\nNedeljko Jović – zamjenik ministra bezbjednosti u Vijeću ministara BiH\nZoran Savić – pomoćnik ministra za privredu u Vladi RS\nStjepan Macanović – sekretar u Ministarstvu za boračka pitanja\nBrano Tokanović – član Regulatorne komisije za energetiku RS\nSpomenka Stevanović – poslanik u NSRS\nDragan Jeftić – pomoćnik ministra za prostorno uređenje, građ. i ekologiju u Vladi RS\nAleksandar Došić – direktor Republičke direkcije igara na sreću\nMilan Кikić – rukovodilac u finansijama termoelektrane Ugljevik\nMilija Radović – direktor Agencije za bezbjednost saobraćaja RS\nКostadin Vasić – poslanik u NSRS\nSiniša Ilić- zamjenik ministra civilnih poslova u Vijeću ministara BiH\nMladen Tomić – direktor Republičnog zavoda za geo. istraživanja\nMiroslav Erić – direktor Regionalnog centra Instituta za javno zdravstvo RS\nNikola Spasojević – pomoćnik ministra za privredu u Vladi RS\nZoran Obrenović – tehnički direktor u Alumini i član Nadzornog odbora Elektroprivrede RS\nКarate klub „UNSU“ iz Bijeljine najbolji na turniru „ZVORNIК OPEN 2020“\nServisne informacije 4.11.2020.


Milioni iz pančevačkog budžeta spremni za novu TV Dunav? - Pančevo.city\nPančevo je ove godine smanjilo minimalni iznos za podršku medijskih projekata sa sto na deset hiljada dinara, dok je maksimalni sa sedam podigao na čak 19 miliona. Razlog je očigledan – predstojeći izbori i novoosnovana TV Dunav, koja će, prema mišljenju naših sagovornika, dobiti najveći deo kolača, dok će „minimalci“ biti dodeljeni kritičkim medijima, kako bi se stvorio privid demokratičnosti i medijskih sloboda\nKao da nije dosta miliona koji se daju provladinim medijima na konkursima za sufinansiranje medijskih projekata, pojedine lokalne samouprave rešile su da ove godine podignu maksimalni iznos za podršku projektima. Taj novac obično ode na finansiranje novih paradržavnih medija, propagandu, PR izveštavanje i – kršenje Kodeksa novinara Srbije.\nPoput Valjeva i Gornjeg Milanovca, i Pančevo je ove godine otišlo korak dalje. Gradska uprava izdvojila je 40 miliona dinara za sufinansiranje medijskih sadržaja (38 miliona u 2019).\nPančevci su ove godine smanjili minimalni iznos za projekat sa 100.000 na 10.000 dinara, a maksimalni podigli sa sedam miliona na čak 19 miliona. Razlog je evidentan – predstojeći izbori i novoosnovana TV Dunav, novo čedo RTV Pančevo, koja će, prema mišljenju naših sagovornika, ove godine dobiti najveći deo kolača.\nKonkursi namešteni za medijske tajkune\nU nekim lokalnim samoupravama, poput Gornjeg Milanovca, budžet za medijske konkurse se proteklih godina duplirao, kako bi se namirili novi medijski projekti vlasti. Ove godine je ponovo dva puta uvećan u odnosu na 2019.\nPetar Jeremić, novinar i bivši predsednik Izvršnog odbora Udruženja novinara Srbije, smatra da pančevački gradski čelnici slično razmišljaju, te da je novac verovatno namenjen Televiziji Dunav.\n„Bilo bi lepo da vidimo na osnovu kojih istraživanja i procena je lokalna samouprava donela odluku da treba da se podigne granica za najviši iznos projekta. Evidentno je da se konkursi nameštaju za medijske tajkune vladajuće partije, a to im omogućavaju komisije koja su najčešće sastavljene od predstavnika fantomskih udruženja”, napominje Jeremić.\nNenad Živković, novinar sajta Pančevo Si Ti, proceduralne promene u konkursu vidi kao još jedan prilog tezi da Grad Pančevo nastoji da na svaki način suzbije medijski pluralizam.\n„Ne sumnjam da je to naredba neformalnih centara moći. Cilj je jasan – da se što pre da podobnim medijima finansijska injekcija kako bi hvalili vlast do izbora”, kaže Živković.\nŽivković smatra da dodeljivanje najnižeg iznosa od 10.000 dinara nekom projektu predstavlja šamar u lice i još jedan čin ponižavanja medija. On ocenjuje da je taj novac ispod granice novinarskog dostojanstva, ali veruje da je ta mogućnost ostavljena za profesionalne medije, kako bi se napravio privid demokratije i slobode medija.\nOn objašnjava da Pančevo Si Ti ne učestvuje na medijskim konkursima jer nije registrovan kao medij, ali i kada bi podneli projekat, ne očekuje da bi dobili ikakva sredstva zbog kritičkih tekstova o radu Gradske uprave. Svakako, dodaje pančevački novinar, ne bi pristali da budu „fasada za šaku dolara”.\nOd Saše Pavlova, gradonačelnika Pančeva, pokušali smo da saznamo zbog čega je doneta odluka o promeni iznosa sredstava na medijskom konkursu. Pavlov je rekao da mu pitanja pošaljemo na mejl, ali na njih nije odgovorio.\nPropagandisti i glasnogovornici vlasti\nAdvokat i izvršni direktor Nezavisnog udruženja novinara Vojvodine Veljko Milić kaže da bi bilo zanimljivo raditi monitoring u lokalnim samoupravama koje su povećale najveći iznos koji se odobrava po projektu.\n„Treba pratiti da li su u međuvremenu osnovani novi mediji, čiji izdavači do sada nisu bili korisnici državne pomoći ili su to bili u malim iznosima. I da li će ti izdavači medija u izbornoj godini dobijati veća novčana sredstva za projektno sufinansiranje, a da ipak ne pređu granicu de minimis državne pomoći – iznos od 23 miliona dinara tokom tri uzastopne godine”, navodi Milić.\nOn ističe da je dobro što su konkursi ranije raspisani, jer je to bio i zahtev novinarskih i medijskih udruženja, ali da bi takvu praksu trebalo nastaviti i narednih godina.\n„U suprotnom, biće nam jasno da su ove godine konkursi raspisani u januaru zbog toga što je godina izborna”, zaključuje naš sagovornik.\nZloupotreba Zakona o javnom informisanju i Pravilnika o sufinansiranju projekata u oblasti javnog informisanja, kako sada stvari stoje, nastaviće se i ove godine, smatra Petar Jeremić. On očekuje isti sistem raspodele novca, u kojem dominiraju prorežimski, poslušni mediji, emiteri koji krše Kodeks, kao i projekte u okviru kojih se objavljuju, na primer, servisne informacije.\nTo očekuje i Nenad Živković. On misli da će se novac i dalje slivati na račune provladinih medija.\n„Mediji nisu sedma sila i čuvar demokratije, nego su glasnogovornici vlasti i propagandisti sa namerom da zataškaju grube faulove koje vlast svakodnevno čini prema građanima”, smatra Živković.\nJeremić skreće pažnju i na to da komisije sve manje traže mišljenje Saveta za štampu o podnosiocima projekata, a od suda gotovo nikada ne traže presude, iako imaju tu obavezu. Tako pojedini mediji koji su osuđeni za iznošenje laži, poput RTV Pančevo, dobijaju milione na konkursima.\nOve godine je konkurs za sufinansiranje projekata proizvodnje medijskih sadržaja iz oblasti javnog informisanja u Pančevu raspisan 10. januara. Prijave su se mogle podneti do 30. januara, a kakvu će odluku doneti komisija, čiji sastav još nije objavljen, biće poznato do kraja aprila, kada ističe zakonski rok od 90 dana za odabir projekata.\nGrad Pančevo je za medijske konkurse dodeljivao od 33 miliona (2016) do 40 miliona dinara (2020). Prve godine kada je konkurs sproveden iznos sredstava po projektu nije bio limitiran i tada je gotovo polovinu opredeljenog novca – 16 miliona – dobila Radio-televizija Pančevo. To je ujedno i najviši iznos dodeljen nekom mediju u Pančevu od početka projektnog sufinansiranja. Najmanji iznos sa kojim je neki projekat podržan tada je bio 100.000 dinara.\nGodinu dana kasnije propisuje se minimalni iznos od 20.000 i maksimalni od 10 miliona dinara. U 2018. i 2019. godini najmanji iznos za projekat povećan je na 100.000, a najveći je smanjen na sedam miliona dinara.\nOve godine minimalni iznos je drastično smanjen – na 10.000 dinara, a najveći je povećan na čak 19 miliona. Većinu novca tokom četiri godine konkursa dobijali su lokalni propagandni mediji.\nKako je pisala Cenzolovka, od 143,5 miliona dinara, koliko je između 2016. i 2019. godine iz lokalnog budžeta potrošeno za informisanje, čak 106,5 miliona dobili su propagandistički i prorežimski mediji, poput RTV Pančevo, portala epancevo i juznibanat, ali i tabloidi i fantomske produkcije, koje su realizovale projekte na pančevačkoj televiziji.\nTekst je preuzet sa sajta Cenzolovka\nIzborni uslovi u Pančevu: svi su ravnopravni, naprednjaci su ravnopravniji


Ponedeljak, 4. 8. 2003.\nZoran Žižić o povratku u Skupštinu\nOstavka Đukanovića vraća opoziciju\nPODGORICA (FoNet) - Socijalistička narodna partija u ovom trenutku je bliža trajnom napuštanju parlamenta nego povratku u skupštinske klupe, izjavio je za "Vijesti" potpredsednik SNP Zoran Žižić. "Ne samo da su istekli svi rokovi koje je opozicija ponudila, već je svako dalje čekanje ponižavajuće.\nOčekujem da će SNP u nekom primerenom roku, najkasnije za desetak dana doneti odgovarajuću odluku", rekao je Žižić. Prema njegovim rečima, prepreka za povratak opozicije u parlament su saznanje i zahtev napuljskog tužioca za hapšenje premijera Mila Đukanovića.\n"Ali mislim da bi Đukanovićeva ostavka bila sasvim dovoljan razlog za vraćanje opozicije u parlament. Zbog optužbe iz Napulja, tužbe Evropske unije u kojoj se takođe pominje Crna Gora i Đukanović, kao i zbog parlamentarne krize koja se sve više produbljuje, mislim da je pravo vreme da gospodin Đukanović da ostavku, ako mu je stalo do Crne Gore, kako to često govori", rekao je Žižić.\nVlast, prema njegovim rečima, nema nameru da vrati parlamentarni kanal i direktne prenose sednica crnogorske skupštine, a posebno ne da to uradi zakonom na jedan trajan i siguran način.\nKfor mirno posmatrao napad na Srbe u severnom delu Kosovske Mitrovice\nPucnjava u centru Peći: Troje poginulo, četvoro ranjeno\nDSS o odluci MMF-a: Dužnička kriza već počela\nNepoverenje prema prikazanom imovinskom stanju crnogorskog premijera\nBojović: Napravljen je pomak u borbi protiv Đukanovićevog režima\nPosle podele diplomatskih predstavništava: Prvo na obuku, pa u ambasadorsku fotelju\nOrlić: Stvari nazvati pravim imenom\nVladimir Božović o "Smernicama za rešenje kosmetske krize"\nSRS insistira na ideji političkog kontinuiteta\nČović: Meta atentata u Peći svedok protiv Dauta Haradinaja


Tanjug 18. avgusta 2021. 09:51\nBEOGRAD – Razmotrićemo i inostrana iskustva, poput primera Brodveja gde će pozorišnim predstavama moći da prisustvuju samo vakcinisani i oni sa negativnim testom, naravno uz primenu svih drugih postojećih epidemioloških mera, poput nošenja maski, rekao je danas Tanjugu Ivan Karl gradski sekretar za kulturu.\n„Ako donosemo odluku da pozorišnim predstavama prisustvuju samo vakcinisani ili oni sa negativnim testom na kovid 19, to bi moglo da znači i iskorišćavanje punog kapaciteta dvorana. Možda je to putokaz za ovu jesen, ne samo za pozorišta već i za bioskope, koji su da podsetim, podneli mnogo veći teret epidemije kovida jer su najduže bili zatvoreni i najsporije uspostavili repertoar“ ističe Karl.\n„Već sam razgovarao sa pojedinim .prikazivačima i producenatima o eventualnom podsticaju u vidu promo ulaznice za svakoga uzrasta između 16 i 25 godina ko na dan ili do sedam dana od vakcinacije donese potvrdu o imunizaciji, pa da može besplatno da pogleda jedan film po izboru sa tekućeg repertoara. Uskoro nas očekuju tri potencijalno velika domaća filmska hita, „Toma“, „Južni vetar 2 – ubrzanje“ i „Nečista krv“ koji imaju veliki bioskopski potencijal i značilo bi i za prikazivače i za producente da se prikazuju u punim dvoranama“, kazao je Karl.


Škola plus iz Bele Crkve promoviše očinstvo kroz kreativne radionice - eVršac\nNevladina organizacija “Škola plus” iz Bele Crkve, u okviru programa “Otac je moj oslonac” podržanom od strane Pokrajinskog sekretarijata za socijalnu politiku, demografiju i ravnopravnost polova realizovala je stvaralačku radionicu za najmlađe u cilju isticanje značaja uloge oca u podizanju deteta.\nProgram pod nazivom “Otac je moj oslonac” je koncipiran u skladu sa revidiranom strategijom za podsticanje rađanja, koju je usvojio Savet za populacionu politiku marta 2018. godine, kao i sa Strategijom socijalne zaštite opštine Bela Crkva.\n“Prva radionica imala je za cilj da kroz veoma interaktivnu multimedijalnu prezentaciju afirmiše očev značaj i njegovo uključenje u socijalni proces edukacije dece.U toploj i pozitivnoj atmosferi, brojni očevi u prostorijama Škole plus uživali su u promovisanju svoje energije i veštine bavljenja svojom decom u njihovom stvaralačkom radu. I ovoga puta smo uspeli da usmerimo pažnju na promenu stavova o roditeljstvu, da je uloga oca velika i da upravo on može majkama da olakša proces negovanja i vaspitavanja njihove dece. Pratimo sve nacionalne strategije , a ovoga puta dajemo veliki doprinos poboljšanju pronatalne politike u našoj lokalnoj sredini, što do sada nije zabeleženo”, rekla je Jasmina Turturea, predsednica NVO “Škola plus”, Bela Crkva.\nPoruke koje su preneli sa ove specifične radionice bile su veoma snažne i obećavajuće: Budite tate svojoj deci, budite podrška svojim suprugama i budite stub svoje porodice, a buduće tate treba da znaju koliko je lepo kada si nekome tata.


LAP TOPOVI ZA NAJBOLJE: Predsednik Gak uručio 90 računara vukovcima i istaknutim đacima i sportistima - Pazova Inđija | Vesti\nPazova Indjija Vesti 23/09/2021\nDa Inđija ima budućnost i čime da se ponosi, pokazuje podatak da je u protekloj školskoj godini zabeleženo 85 vukovaca I 5 sportista osvajača medalja na domaćim i međunarodnim prvenstvima.\nNjima je, za ostvareni uspeh, poklon u vidu laptop računara uručio predsednik opštine Inđija Vladimir Gak. Pozdravljajući ih, Gak je rekao da je Opština veoma ponosna na njih jer oni predstavljaju budućnost ove sredine.\n-Kao što znate Inđija već godinama poklanja lap top računare za naše najbolje učenike, a kao novina je uvedeno da računare poklanjamo i istaknutim sportistima kaso i učenicima koji su ustvarili zapažee rezultate na republičkim i drugim takmičenjima ističe predsednik opštine Inđija Vladimir Gak i kaže da nije bilo fer da daroviti učenici, a koji nisu vukovci ostanu uskraćeni za ovakvu vrstu nagrade.\n-Danas dodeljujemo 90 lap top računara, ovakvi i slični događaji poput dodele stipendija najboljim studentima su jedni od najlepših dana u mom poslu. Čestitam svima koji su računare apsolutno zaslužili, nadam se da će oni od uspešnih svršenih osnovaca postati uspešni srednjoškolci a nakon toga i studenti i dobiti stipendiju, koja je jedna od najviših u Srbiji i iznosi 18.000 dinara mesešno poručio je predsednik.\nOn je na kraju naglasio da je ova dodela nešto što je veoma važno i što je opština Inđija prepoznala kao ključ uspeha, a to je ulaganje u budućnost, ulaganje u mladost, i što je najvažnije-ulaganje u znanje“.\nPodsetićemo, lokalna samouprava u prethodnih nekoliko godina uložila velika sredstva u popravku školske infrastrukture, obnovu i izgradnju novih školskih sportskih terena, povećala stipendije na 18.000 dinara, proširila je postojeće objekte vrtića i izgradila je potpuno novi vrtić, i na kraju kao ključo otvara radna mesta gde će svršeni diplomci dobiti posao, ostati u svom mestu i graditi svoju porodicu.


Привреда се опоравља, мале фирме никад јаче\t| Ministarstvo privrede Republike Srbije\nPrivreda se oporavlja, male firme nikad jače\nSrpska privreda pokazuje znake oporavka, kaže ministar privrede Goran Knežević navodeći da očekuje da će do kraja godine u Srbiju ući oko dve milijarde stranih direktnih investicija.\n‘’Naš cilj je da u ovoj godini dostignemo dve milijarde evra stranih direktnih investicija’’, ističe Knežević za publikaciju Korda “15 godina FIC-a”.\nMinistar ističe da su se, kao efikasna mera za privlačenje investicija pokazali koji se odobravaju i domaćim i stranim ulagačima. Prema njegovim rečima, zahvaljujući toj meri, u Srbiju su došli svetski poznati brendovi, doneli najnovije tehnologije i znanja, a zaposlili su više radnika nego što je ugovoreno. Ipak, navodi ministar, nove investicije ne obezbeđuju samo podsticaji.\n‘’Težimo da Srbiju i na druge načine učinimo atraktivnijom za investicije’’, rekao je Knežević.\nZato se, navodi, ulaže u industrijske zone, komunalnu, energetsku infrastrukturu, saobraćajnice i uzima se u obzir sve što je investitoru važno kada razmišlja o ulaganju.\n‘’Upravo zato smo u 2016. uložili oko 2,5 milijarde dinara u te svrhe, posebno uzimajući u obzir interesovanje investitora za pojedine zone. Ove godine nastavljamo da sufinansiramo radove na izgradnji i obnovi saobraćajne, komunalne, energetske i ostale infrastrukture, kao i radove koji obezbeđuju dostupnost poslovne zone i njenom povezivanju sa okruženjem u\n26 gradova i opština’’, rekao je Knežević.\nMinistar se osvrnuo i na sektor malih i srednjih preduzeća, bez kog ni jedna velika kompanija ne bi mogla da radi. Cilj je stvaranje pouzdane mreže dobavljača i zato država snažno podržava taj sektor konkretnom finansijskom i nefinansijskom podrškom.\n“Naša mala i srednja preduzeća nikada nisu bila jača, a uveren sam da će biti još snažnija, jer smo obezbedili kontinuitet u ovoj podršci u narednih deset godina’’, rekao je Knežević.\nZa konkurentnost privrede, važni su i digitalizacija i savremene tehnologije, rekao je on ističući da je premijerka Ana Brnabić u pravu kada akcenat stavlja na digitalizaciju.\n“U uslovima kada nauka svakodnevno menja svet, mi najpre moramo tehnološki da uhvatimo korak sa tim promenama, a zatim i da održavamo tempo”, rekao je Knežević.\nPočetna»Vesti»Privreda se oporavlja, male firme nikad jače


PRIPREME FUDBALERA SMEDEREVA KREĆU 18. JANUARA – Sport u Smederevu\nZa nedelju dana, član Srpske lige Zapad, FK Smederevo počinje pripreme za prolećni deo prvenstva. U nove prvenstvene okršaje Smederevci ulaze sa novim trenerom Draganom Stevanovićem. Novi strateg Smedereva, pre dolaska u grad kraj Dunava, radio je u Rakovici, Zemunu, Omladincu iz Novih Banovaca i Radu.\nPripreme će se najverovatnije, zbog situacije za pandemijom virusa Kovid – 19, obaviti u Smederevu i u nekom od gradova sa veštačkom travom. Za sada je dogovoreno odigravanje pet kontrolnih utakmica, a prva je na programu 30. januara sa Proleter Mihajlovcem.\nFudbaleri Smedereva su prvi deo sezone okončali na 12. mestu sa 22 boda uz 6 pobeda, 4 remija i 7 poraza. Prvenstvo se nastavlja prvog vikenda marta, a u prvom kolu nastavka šampionata Smederevci gostuju Sušici u Kragujevcu. Na tabeli vodi Sloga iz Požege sa 45 bodova, Budućnost iz Arilja na drugom mestu ima devet bodova manje, a na trećoj i četvrtoj poziciji sa 29 bodova nalaze se Budućnost Krušik iz Valjeva i Trepča iz Kosovske Mitrovice.\nOdlukom o integritetu srpskog fudbala, koja je nedavno usvojio Fudbalski savez Srbije, Fudbalski klub...


PO PRVI PUT U EVROLIGI: Bivši košarkaš Partizana je novi igrač Efesa\nIzvor: HotSport.rs, 13.Sep.2017, 16:35\nKošarkaški klub Anadolu Efes je nastavio sa formiranjem rostera za narednu sezonu, najnovije pojačanje turskog kluba je slovenački reprezentativac Edo Murić.\nPosle odličnih partija Eda Murića na Eurobasketu, Anadolu Efes je reagovao i angažovao reprezentativca Slovenije.\nBivši košarkaš Partizana je potpisao ugovor na godinu dana sa Efesom, uz mogućnost da se saradnja produži za još 12 meseci.\nMurić je ponikao u Parkilju iz Ljubljane, zatim >> Pročitaj celu vest na sajtu HotSport.rs << je četiri sezone nastupao za Krku iz Novog Mesta, a onda je usledio prelazak u Partizan čije je boje branio dve godine. Prošle sezone je nosio dres turskog Banvita sa kojim sa kojim je osvojio Kup i plasirao se na F4 FIBA Lige šampiona.\nMurić je prošle sezone prosečno beležio 7.2 poena i 3.8 skokova u turskom prvenstvu, odnosno 6.3 poena i 3.2 skokova u FIBA Ligi šampiona.\nThe post PO PRVI PUT U EVROLIGI: Bivši košarkaš Partizana je novi igrač Efesa appeared first on HotSport - Najnovije sportske vesti - Sve na jednom mestu.\nVesti-online.com: Bivši igrač Partizana u Efesu\nEfes pravi ex Yu koloniju\nPosle Štimca, 'Pivari' su doveli i slovenačkog reprezentativca...Andaolu Efes je maločas potvrdio da je angažovao bivšeg košakaša Partizana Eda Murića...Njegove dobre role u dresu Banvita, sa kojim je prošle sezone osvojio Turski Kup, nisu mogle da prođu neopaženo kod istanbulskog Evroligaša,...\nJoš dva potpisa u ekipi aktuelnog vicešampiona Srbije...Košarkaški klub FMP iz Železnika danas je na svom zvaničnom sajtu potvrdio da su potpisana još dva nova ugovora...Dosadašnji kapiten ''Pantera'', 29-godišnji plejmejker Filip Čović ostaje i naredne sezone u FMP-u, pošto je potpisao novi...


T-1 Ada - Mobilna uljara\nMobilna uljara\tMobilna uljara u vidu kontejnera je kompletna fabrika u malom, u celosti unapred opremljena i spremna za korišćenje odmah po dospeću na mesto proizvodnje. Dizajn mobilne uljare pruža poljoprivrednicima priliku da lako premeštaju uljaru na različite plantaže. Alternativno, uljara se može postaviti i u proizvodnu halu.Mobilna uljara predstavlja jedinicu u potpunosti spremnu za rad sa kapacitetima od 100 do 150 kilograma na sat, sve do sistema koji dnevno može da preradi 10 tona semena. Koncept presovanja pokriva proces pripreme semena, presovanja i filtraciju sirovog uljaMobilna uljara pruža ekonomično završno presovanje za hladno ceđenje ulja od semena kao sto su:- Jatropa- Seme uljne repice- Seme suncokreta itd.\nProizvodni kapacitet Jatropa: 2,5 t/d semena\nČisto ulje: 750 kg/d (nakon prvog presovanja)*\nProizvodni kapacitet suncokreta i uljne repice: 3,5 t/d semena\nČisto ulje: 1000 kg/d (nakon drugog presovanja)*\n*Ostatak ulja u sačmi zavisi od vlažnosti i kvaliteta semenaPostoji mogućnost za izbor jedinstvenih karakteristika za rad mobilne uljare prema zahtevu kupca (kapacitet, vrsta semena, čistoća ulja, jedna ili dve faze presovanja...)


Dejan Šajinović 10.08.2015 12:06\nSARAJEVO - Institucije koje su zadužene za otkrivanje, suzbijanje i kažnjavanje korupcije u vrhu su koruptivnih djelatnosti, pokazuje nedavno objavljeni izvještaj o korupciji u bezbjednosnom sektoru, koji je uradio Centar za bezbjednosne studije uz pomoć i podršku EU.\n"Nedostatak rezultata u borbi protiv korupcije posebno je zabrinjavajući faktor koji utuče na povjerenje građana u opredijeljenost vlasti da se istinski bori protiv korupcije. Oko 80 odsto građana smatra da vlast ne čini dovoljno u borbi protiv korupcije. Samo jedna trećina građana je spremna da prijavi korupciju, a razlozi za takav stav su uglavnom u vezi s posljedicama koje smatraju da bi trpjeli", istakao je Hadžović.\nPravosudni sektor, koji je među najneefikasnijim u Evropi, svake godine "proguta" 215 miliona maraka.\n"Pojava korupcije u odbrambenom sektoru predstavlja ozbiljnu sigurnosnu prijetnju i prema antikorupcijskom indeksu za 2011. godinu BiH je u ovoj oblasti ocijenjena oznakom D, koja podrazumijeva visok rizik i nedovoljne napore vlasti za sprečavanje korupcije", navedeno je u pomenutom izvještaju.\n"VSTS je sačinio dokument s podacima o strukturi kriminala u 2014. godini, iz kojeg se mogu vidjeti podaci za svako krivično djelo iz sva četiri krivična zakona u BiH, ali su ograničeni samo na broj podignutih optužnica prema predmetima i prema licima. Ostali podaci, kao što su broj naređenih istraga za koruptivna djela, broj sudskih odluka, presuda i vrsta presude, nisu dostupni u ovom dokumentu niti u godišnjem izvještaju za 2014. godinu", navedeno je u izvještaju.\nHadžović je rekao da su u svojoj studiji iznijeli nekoliko preporuka.\n"Drugo područje je proces zapošljavanja i napredovanja u službi kao jedno od najrizičnijih oblasti, na šta ukazuju veliki broj žalbi ali i stavovi građana", rekao je on.


Odluka Skoplja otežava odnose sa Beogradom\nI Makedonija želi što pre u EU\nNakon što su Kosovo i Makedonija uspostavili diplomatske odnose, pošto su parlamenti obe zemlje ratifikovali sporazum o demarkaciji granice, zvaničnici u Srbiji istakli su da će takva odluka Skoplja, uprkos tome što je bila očekivana, uticati na dodatno pogoršanje odnosa između Srbije i Makedonije.\nIako je predsednik Makedonije Đorđe Ivanov pre izvesnog vremena rekao kao ta zemlja želi dobre odnose i sa Kosovom i sa Srbijom, nakom poslednjih poteza Skoplja, očito da se ta želja neće baš tako brzo ostvariti.\nUprkos tome što je odluka o uspostavljanju diplomatskih odnosa sa Prištinom i ratifikacija sporazuma o demarkaciji granica, zapravo, bila očekivana, zvanični Beograd reagovao je oštro.\nSporazumom o granici, potpisanim posle višemesečnih pregovora, utvrđena je granična linija Kosova i Makedonije u dužini od 150 kilometara.\nPovodom tvrdnji opozicije da se ovim sporazumom sa Kosovom narušava sporazum o utvrđivanju granice, potpisan 2001. godine sa tadašnjom SRJ, šef makedonske diplomatije Antonio Milošoski naveo je da se sporazum o ratifikaciji i obeležavanju granične linije između Makedonije i Kosova zasniva na sporazumu iz 2001. godine.\nMeđutim, državni sekretar Ministarstva za Kosovo i Metohiju Oliver Ivanović izjavio je za RSE da je svako potpisivanje Sporazuma koje se tiče granice između Skoplja i Prištine besmisleno jer će Makedonija pre ili kasnije o tome morati da razgovara sa Srbijom.\n“Ovaj sporazum o demarkaciji između Makedonije i privremenih institucija u Prištini je baziran na sporazumu koji je napravila Vlada Srbije 2001. godine, odnosno u to vreme Vlada SRJ. Prema tome, nema tu preterano novih stvari ili bilo čega spektakularnog. Ali, i najmanja promena će, pre ili kasnije, dovesti do toga da se to mora verifikovati sa Vladom Srbije, u ovom slučaju, jer privremene institucija na Kosovu nisu ovlašćene da zaključuju sporazum o demarkaciji”, objašnjava Ivanović.\nOdluka za žaljenje\nMinistar spoljnih poslova Vuk Jeremić izjavio je da odluka makedonske vlade o demarkaciji granice između Makedonije i Kosova nanela udarac odnosima Beograda i Skoplja.\n”Smatramo da je to odluka za žaljenje i da je to odluka koja će svakako imati posledice”, kaže Jeremić.\nIpak, potez Skoplja pozdravili su zvaničnici SAD, Evropske unije i Švedske koja predsedava Evropskom unijom.\nOni su ovaj dogovor ocenili kao hrabar i odgovoran korak Makedonije koji doprinosi miru i stabilnosti u regionu.\nIako se zvanična Srbija oštro buni, stručnjaci ističu da je ovakav potez Skoplja očekivan, posebno nakon prošlogodišnjeg priznavanja Kosova.\nBiserka Matić, ambasadorka SRJ u Makedoniji u periodu nakon svrgavanja Slobodana Miloševića, kaže za RSE da je za očekivati da Srbija na ovakvu odluku reaguje, ali da odgovor mora biti racionalan.\n“Makedonci su bili dosta strpljivi oko obeležavanja granice i da smo to jedno vreme radili zajedno, dok se oni nisu požurili da reše problem granica – po svaku cenu i sa nezavisnom državom Kosovo. S jedne strane čovek može da razume što oni to rade, ali s druge strane ako su priznali nezavisnost Kosova, mi smo mogli i da očekujemo da će sledeći potez biti demarkacija granice”, objašnjava Biserka Matić.\nMakedonci su primorani na takve poteze\nAleksandar Popov, direktor Centra za regionalizam kaže za naš program, da je Makedonija takve poteze morala da povuče zbog dvostrukog pritiska koji trpi.\n“Ona ima i pritisak iznutra, jer veliki deo njene populacije čine Albanci, a s druge strane Makedonija ima pritisak za ulazak u Evropsku uniju i NATO gde Grčka osporava pravo na ime i to se već toliko odugovlači da je očigledno da Makedonija mora da čini neke druge poteze kako bi odobrovoljila Evropsku uniju”, kaže Popov i dodaje:\n“Mislim da je ovo Makedonija dosta nevoljno uradila, kao i samo priznavanje Kosova, ali prosto nije imala izbora. Naravno da će Srbija pokazati nezadovoljstvo tim činom Skoplja. Moguće nekim novim sankcijama, ali ne verujem da može doći do novog proterivanja ambasadora. Očito je da to celo stanje u regionu, prelivanje kosovske krize na region, na duže staze neće biti dobro, pa se to može i očekivati na relaciji Beograd – Skoplje.”\nOdnosi između Srbije i Makedonije, počeli su polako da se popravljaju polovinom juna ove godine kada je predsednik Srbije Boris Tadić primio akreditive novopostavljenog ambasadora u Beogradu Ljubiše Georgievskog.\nMakedonija od oktobra 2008. godine nije imala ambasadora u Beogradu, pošto je njen prethodni ambasador Aleksandar Vasilevski proglašen "personom non grata", zbog odluke vlade u Skoplju da prizna nezavisnost Kosova.\nPredsednik Ivanov je tada rekao kako je Makedonija time narušila dobrosusedske odnose sa Srbijom, ali i da je njegova predsednička inauguracija, na koju nije pozvao predsednika Kosova Fatmira Sejdijua, bila prilika da se poprave odnosi sa Srbijom. To je, s druge strane, pogoršalo odnose sa Kosovom, koji su nakon sadašnjeg uspostavljana diplomatskih odnosa, očito, ponovo popravljeni.\nU tako složenim odnosima, kao što ih imaju i Makedonija i Srbija, važno je uvažavanje ključnih interesa obe zemlje, kaže Biserka Matić.\n“Makedonija zaista mora da vodi računa o srpskim interesima, kao i mi o njihovim i Srbija mora da nađe način kako će da odgovori, a da to bude racionalno, da ne bude ljutnje, da ne liči na neku osvetu i tome slično“, smatra Matić.


Roberta Vinči - Blic Sport\nKRAJ Vinči eliminisala Anu u polufinalu\nSrpska teniserka Ana Ivanović nije uspela da se plasira u finale turnira u Sankt Peterburgu, pošto je izgubila od Italijanke Roberte Vinči 7:5, 6:4.\nVenus Vilijams u finalu turnira u Kini\nAmerička teniserka Venus Vilijams prva je finalistkinja WTA turnira u kineskom Žuhaiju, pošto je u polufinalu pobedila Italijanku Robertu Vinči sa 6:2, 6:2.\nBizarna povreda Bušar u svlačionici je primorala da se povuče sa US Opena!\nKanadska teniserka Judžin Bušar otkazala je učesće na US Openu zbog povrede, saopštili su organizatori turnira.\nKrunićeva blista u Rumuniji, ponovo ubedljiva protiv Vinči\nNaša teniserka Aleksandra Krunić nastavila je sa sjajnim igrama na turniru u Bukureštu, pošto je posle Elizavete Kuličkove sa terena „počistila” i Robertu Vinči sa 6:1, 6:1.\nKnap u italijanskom derbiju savladala Vinči i osvojila Nirnberg\nItalijanska teniserka Karin Knap osvojila je turnir u Nirnbergu pošto je u derbiju savladala zemljakinju Robertu Vinči sa 7:6(5), 4:6, 6:1.\nJovanovski eliminisana na startu Australijan opena, Vinči bolja u dva seta\nBojana Jovanovski eliminisana je na startu Australijan opena pošto je poražena od italijanske predstavnice Roberte Vinči sa 7:5, 6:1.\nSlavlje na domaćem terenu: Simona Halep pobedila na turniru u Bukureštu\nRumunska teniserka Simona Halep pobedila je na turniru u Bukureštu Italijanku Robertu Vinči sa 6:1, 6:3 za osvajanje osme WTA titule u karijeri.\nKineskinjama Šuvei i Šuai titula u ženskom dublu na Rolan Garosu\nKineske teniserke Se Šuvei i Peng Šuai osvojile su Otvoreno prvenstvo Francuske, pošto su u finalu pobedile italijanski dubl Sara Erani/Roberta Vinči sa 2:0, po setovima 6:4, 6:1.\nItalijanke bez četiri najbolje teniserke počinju odbranu titule u Fed kupu\nŽenska teniska reprezentacija Italije počeće odbranu titule u Fed kupu bez najboljih takmičarki, objavio je nacionalni savez.\nErani i Vinči velikim preokretom odbranile titulu u Melburnu\nItalijanke Sara Erani i Roberta Vinči odbranile su titulu u ženskom dublu na Australijan openu savladavši u finalu ruski par Jekatarina Makarova - Jelena Vesnina sa 6:4, 3:6, 7:5.\nItalijanke osvojile FED kup titulu, Erani osvojila odlučujući poen\nItalijanske teniserke osvojile su titulu u FED kupu pošto je u Kaljariju Sara Erani savladala Ruskinju Alisu Klejbanovu sa 2:0 (6:1, 6:1) i tako donela svojoj reprezentaciji treći, odlučujući poen.


MIRĆA LELEA: Sednica Skupštine opštine Žitište sazvana protivzakonito!\nZgrada Opštine Žitište\nSednica Skupštine opštine Žitište, koja će biti održana u petak, 7. juna, sazvana je protivno članu 34 Zakona o lokalnoj samoupravi, tvrdi odbornik LSV Mirća Lelea.\nLelea navodi da je sednica sazvana za manje od 24 časa. Dodao je da se na dnevnom redu nalazi jedna jedina tačka – treći rebalans opštinskog budžeta.\n– Ovaj način sazivanja, po ultra-hitnom postupku, a ne u skladu sa zakonom i poslovnikom koji predviđa da se sednica saziva najmanje sedam dana ranije, predstavlja još jedan korak ka urušavanju Skupštine. Urušavaju se i demokratski principi. Skupština se pretvara u glasačku mašineriju koja ne služi za debatu i iznalaženje najboljih rešenja u interesu građana ove opštine. Ona služi za aminovanje odluka vladajuće koalicije – ističe Lelea.\nPredsednik opštine Mitar Vučurević zahtevao je da se sednica održi po hitnom postupku, s napomenom da je potrebno što pre usvojiti rebalans budžeta. Kako je objasnio, ovo je potrebno učiniti zbog funkcionisanja sistema vodosnabdevanja.\n– Neozbiljno i neodgovorno je da se na svakoj sednici Skupštine opštine nalazi rebalans budžeta. To dokazuje da ne postoje jasan plan i jasne dugoročne namere. Novac se troši po nahođenju opštinske vlasti, a budžet se na svakoj sednici skupštine „šteluje“. Neodgovorno je i neozbiljno da nije prošla polovina kalendarske godine, a imamo već treći rebalans budžeta – naglašava Mirća Lelea.\nLSV je pozvala predsednicu Skupštine opštine Žitište Draganu Petković da otkaže sednicu koju je sazvala protivno Zakon o lokalnoj samoupravi.\nTagoviLSV Mirća Lelea Mitar Vučurević politika Skupština opštine Žitište\nŽene i mladi sve češće koriste subvencije za pokretanje privatnog biznisa\nUručena priznanja višestrukim dobrovoljnim davaocima krvi (Foto)\nOvogodišnja “Grmečlijada” u Žitištu okupila učesnike sa svih strana (Foto)\nGradonačelnik Zrenjanina čestitao šestostrukim prvacima države (Foto)\nDom zdravlja “Dr Boško Vrebalov” zapošljava na neodređeno vreme


Naslovna Info Srbija Da li prvi „Bolonjci“ moraju da studiraju još dve godine?\nDa li prvi „Bolonjci“ moraju da studiraju još dve godine?\nVesti za studente.\nVećina studenata prvih generacija Bolonje, generacije 2006, 2007. i 2008. godine, koji imaju jedan ili više ispita do kraja studija, po svemu sudeći neće moći na svim fakultetima u Srbiji da nastave studije po starom programu.\nPetar Veselinović, dekan Ekonomskog fakulteta u Kragujevcu, rekao je da za ove generacije, zakonom nije predviđeno da nastave studije, osim ako nisu studenti u radnom odnosu ili profesionalni sportisti. U tom slučaju mogu da studiraju 12 godina. Međutim velika većina, kaže, ide na reupis.\n„S obzirom na to da oni nisu zakonski tretirani i da ne postoji uredba Vlade da se produžava ni dan studiranja takvim studentima, mi ćemo za nekih sedam dana, po matrici izjednačavanja sa aktuelnim studentskim programom, upisivati na četvrtu godinu studente koji su dali više od 25 ispita i od fakulteta će statutarno dobiti još dve godine studija“, naglasio je Veselinović.\nOn je dodao i da „samo ukoričen diplomski može da se brani do 1. novembra, kao i da se zvanično ova školska godina završava sutra“.\nMoguće krivične prijave\n„U postojećim zakonskim okvirima ne možemo drugačije da postupimo, a da li će Vlada izaći u ponedeljak sa nekom uredbom za produžetak još jedne godine, ostaje da se vidi. Ako je ne bude bilo, 4. ili 5. novembra krećemo sa reupisom“, dodao je on.\nPredsednik Studentske konferencije univerziteta Srbije (SKONUS) Milan Savić kaže da je za prve generacije Bolonje studente, kojima ističe dozvoljeni dvostruki broj godina za studiranje, data preporuka Univerzitetima da im se odobri još jedna godina studija po starim propisima, pre početka novog studijskog programa.\n„To je preporuka KONUS-a, a Senat Univerziteta u Beogradu je to već uradio samostalno. Mi ćemo tu preporuku poslati i ostalim univerzitetima. Senat univerziteta tu odluku „spušta“ na fakultete koji imaju veliku autonomiju i odlučuju o upisu“, rekao je Savić.\nOn je najavio sastanak sa ministrom prosvete, nauke i tehnološkog razvoja, Mladenom Sarčevićem u ponedeljak, ali na tom sastanku, naglasio je, biće reči o generaciji 2013. koji prvi put produžavaju školovanje i upisuju petu godinu studija.\n„Njima bi trebalo da se odobri upis po starom zakonu, dok novi ne stupi na snagu, sledeće nedelje, jer predviđa drugačije uslove za upis. Pošto su neki već upisali narednu godinu po starom zakonu, želimo da Ministarstvo da preporuku da to mogu da učine svi studenti. Upis traje do kraja oktobra“, rekao je Savić.\nnovi program studiranja\nPrethodni tekstKako se pravi najveći mozaik na svetu? (VIDEO)\nSledeći tekstProcesuirano 50 slučajeva nasilja među učenicima u Bačkoj Palanci


SNS i SPS za smjenu Dragana Đilasa | Balkan Vijesti | Al Jazeera\nSNS i SPS za smjenu Dragana Đilasa\nOdborničke grupe Srpske napredne stranke i Demokratske stranke Srbije predale su u beogradskoj Skupštini grada prijedlog za razrješenje gradonačelnika Dragana Ðilasa, a u poslijepodnevnim satima održana je sjednica Predsedništva naprednjaka na temu smjene vlasti u glavnom gradu Srbije.\nNa konferenciji za novinare ispred zgrade Skupštine šefovi opozicionih poslaničkih grupa rekli su kako očekuju da će inicijativa u utorak biti na dnevnom redu i da će biti postignuta većina za smjenjivanje Đilasa.\nŠef odborničke grupe SNS-a Aleksandar Jovičić rekao je da postoji načelni dogovor sa Socijalističkom partijom Srbije, koja je u koaliciji s Demokratskom strankom u Beogradu, da podrže smjenu Đilasa, prenose beogradski mediji.\nĐilas prodao Direct Mediu\nKompanija Direct Media, do sada članica Multikom grupe, prodata je medijskoj grupi bugarskog biznismena Krasimira Guergova, saopćila je danas Multikom grupa, koja ne navodi vrijednost te transakcije.\nMultikom grupa je vlasništvo lidera Demokratske stranke Dragana Ðilasa, prenosi Tanjug.\nU saopćenju Multikom grupe navedeno je da je novi vlasnik iz Bugarske u medijskom poslu je od ranih devedesetih godina prošlog vijeka i na bugarsko medijsko tržište je doveo najveće strane investitore.\nDirect Media je kompanija za multimedijalne komunikacije iz Beograda, koja posluje u cijeloj regiji. Ima oko 150 zaposlenih u sedam zemalja, a na svojoj internetskoj stranici navodi da se “2010. pozicionirala među 30 najjačih firmi u Srbiji” i da je “lider u komunikacijskom i medija planiranju, kao i u zakupu medija u celom regionu”.\nJovičić je ranije kazao da je prijedlog za smjenu Đilasa u skladu sa Statutom grada, a argumenti za njega su, između ostalog, neracionalno trošenje novca Beograđana, prezaduženost te dovođenje javnih preduzeća u finansijski kolaps, prenosi Tanjug.\nŠef odborničke grupe DSS-a Andreja Mladenović kazao je da se prijedlogom za smjenu gradonačelnika poštuje volja građana.\nSNS očekuje podršku u Skupštini\nPotpredsjednik SNS-a Nebojša Stefanović izjavio je da očekuje podršku u Skupštini grada za razrješenje Ðilasa te da je za naprednjake normalno da lokalni izbori budu održani u narednih šest mjeseci.\nStefanović je, nakon sjednice Predsedništva SNS-a, rekao da ne očekuje da će se naprednjaci baviti “prekomponovanjem” vlasti u Beogradu te da imaju mnogo kandidata za gradonačelnika, ali da to nije bila tema sastanka u ponedjeljak.\n“Niti smo se bavili komponovanjem, kao Ðilas 2008. godine, niti se sada bavimo prekomponovanjem”, kazao je Stefanović i poručio da je SNS spreman ići na gradske izbore.\nGovoreći o sjednici Skupštine grada u utorak, Stefanović je podsjetio da je SNS, zajedno s DSS-om, podnio prijedlog za izglasavanje nepovjerenje gradonačelniku i da očekuje da većina takav prijedlog podrži.\nUpitan da li su među njima i odbornici PUPS-a, ponovio je da je uvjeren “da postoji većina odbornika koja ne želi da podrži ovakav način vođenaja grada”.\nĐilas: Ne plašimo se izbora\nÐilas je prošle sedmice rekao da se DS, na čijem je čelu, ne plaši izbora u Beogradu, niti u bilo kojem gradu.\nOn je pozvao političke protivnike da podrže prijedlog izmjene zakona o načinu izbora gradonačelnika i predsjednika opština, čime bi se omogućilo da se gradonačelnici biraju direktno.\nDS je najavio da će pozvati Beograđane na miran protest ako u Skupštini grada bude pokrenuta inicijativa za smjenu Ðilasa.\nU gradskoj Skupštini od 110 odbornika naprednjaci imaju 37, socijalisti devet, PUPS četiri, a DSS devet.\nSPS će podržati inicijativu za smjenu\nPredsjednik Vlade Srbije i lider SPS-a Ivica Dačić rekao je da će njegova stranka podržati inicijativu odbornika SNS-a i DSS-a za smjenu Ðilasa, dodavši da još nije bilo razgovora o tome ko će biti novi gradonačelnik.\n“Argumentacija da ovo nije demokratski je suluda, zato što smo i 2008. imali istu situaciju, kada je trebalo da upodobimo gradsku vlast republičkoj”, rekao je Dačić televiziji B92, podsjećajući da su tada socijalisti, na zahtjev DS-a, odustali od podrške izboru Aleksandra Vučića za gradonačelnika Beograda.\n“Tada, 2008. godine, imali smo sporazum sa [liderom DSS-a Vojislavom] Koštunicom i Vučićem, kada je meni [tadašnji predsjednik DS-a] Boris Tadić rekao da ako Dragan Ðilas ne bude gradonačelnik, neće biti republičke vlade. Ako je to tada bilo demokratski, zašto bi jedan sličan zahtev za nas danas bio neprihvatljiv”, kazao je Dačić.\n‘Ispao sam grbav’\nDačić je rekao da je prethodnih mjeseci gradonačelnik i lider DS-a hvalio lidera naprednjaka Vučića i PUPS, a da je njega kritizirao svakom prilikom, pa i kada je riječ o dijalogu s Prištinom.\n“Ne znam kako neko podrazumeva da je SPS u obavezi da bilo koga podržava po cenu da ugrožava svoj viši politički interes”, kazao je Dačić i dodao da je zato što je 2008. godine podlegao pritisku DS-a bio suočen s višegodišnjom ljutnjom Vučića.\n“Ja sam ispao grbav zbog toga što Vučić nije gradonačelnik, a oni su između sebe imali korektne odnose”, ocijenio je Dačić.\nJovanović i Đilas o suradnji\nLider Liberalno-demokratske partije Čedomir Jovanović poručio je u ponedjeljak, poslije sastanka s Ðilasom, da je Beograd posljednja tačka odbrane u kojem je gradska vlast formirana na osnovu podrške na izborima i naveo da LDP ne može stajati sa strane, već će predložiti neki politički odgovor na eventualnu smjenu gradonačelnika.\n“Ne možemo da stojimo sa strane i nemo posmatramo i sigurno ćemo predložiti neki politički odgovor na smenu gradonačelnika, ne zbog toga što smatramo da Ðilas treba doživotno da vodi Beograd, već zbog toga što je ovo stavljanje tačke na ideju slobodne lokalne samouprave u Srbiji”, rekao je Jovanović poslije sastanka s liderom DS-a, na kome su razgovarali o budućoj saradnji dviju stranaka.\nJovanović je kazao da manje od 24 sata od sjednice gradskog parlamenta oni koji govore o promjeni vlasti u Beogradu ne mogu odgovoriti na pitanje da li će uspostaviti privremenu upravu ili novu lokalnu većinu i ko će biti čovjek koji bi vodio Beograd nakon smjene vlasti.\n“Toliko su ozbiljni, to im nije tema, ali tema je polomiti kičmu DS-u”, naglasio je Jovanović.\nGuranje Srbije pod šinjel\nOn je ocijenio da je sve ono što se dešavalo posljednjih godinu dana bio obračun s idejom drugačije lokalne samouprave i guranje Srbije pod šinjel.\n“Beograd ne može biti ni pod čijim šinjelom – ni pod Vučićevim, ni pod Ðilasovim, ne treba da bude ni pod mojim, i na to ćemo sigurno odgovoriti”, rekao je Jovanović.\nNa pitanje šta to konkretno znači, lider LDP-a je kazao da “odgovor mora biti u demistifikaciji svega što se u Beogradu dešava – da li je to put do bolje gradske vlasti, ili je to finale obračuna sa opozicijom u zemlji”.\n“Svi znamo šta je pozadina i onoga što se dešavalo u Beogradu 2008. i ovoga danas. Mi smo 2008. godine podržali koaliciju DS-a i SPS-a, ne ulazeći u gradsku vlast, jer nismo dozvolili da Beograd bude poslednje uporište propale politike, a između ostalog, takva odluka je dovela do procesa transformacije na politčkoj sceni kroz raspad Srpske radikalne stranke i formiranje SNS-a”, rekao je on.\nJovanović je kazao da LDP nije dužan biti advokat ni Ðilasa, ni DS-a i naglasio da oni koji žele promjene u Beogradu ne znaju ko bi vodio taj grad, ali znaju ko će biti uhapšen.\nPlan saradnje LDP-a i DS-a\nJovanović je predložio na sastanku s Ðilasom plan buduće saradnje, koji bi vodio formiranju zajedničkog programskog savjeta, a kako bi se ponudila alternativa na političkoj sceni.\nJovanović je rekao da LDP očekuje da demokrate odgovore na prijedlog u narednih sedam dana.\nÐilas je najavio je da će o prijedlogu LDP-a razgovarati stranački organi DS-a i da će Predsedništvo stranke biti održano ove sedmice, izrazivši uvjerenje da će na Predsedništvu biti postignuta velika saglasnost o prijedlogu liberala.\nÐilas i Jovanović su naveli da postoje mnoga polja i oblasti o kojima mogu razgovarati, a lider demokrata najavio je mogućnost zajedničkog nastupa i inicijativa u parlamentu, jer je, kako je ocijenio, logično da LDP i DS najtješnje sarađuju.\nKoalicija iduća faza razgovora\nLideri LDP-a i DS poručili su da je važno što su dvije najveće opozicione stranke koje dijele evropske vrednosti počele i zvanično razgovarati.\nÐilas je naredni sastanak s predstavnicima LDP-a najavio za sljedeću sedmicu, a nije isključena ni saradnja s drugim opozicionim strankama u narednom periodu.\nJovanović i Ðilas su rekli da nisu razgovarali o stvaranju koalicije, kao ni o zajedničkom nastupu na lokalnim izborima na Voždovcu i u Beogradu, ukoliko ih bude. Međutim, to je vjerovatno sljedeća faza o kojoj se može razgovarati.\n“Ako mogu Vučić i Dačić da sanjare zajedno, dozvolite da razgovaramo normalno, uz sve međusobne razlike, kako bismo došli do prostora u kojem će ljudi prepoznati nadu i energiju i kako bi zemlji bilo bolje”, rekao je Jovanović.\nIzvor: Al Jazeera Agencije


FEDEHO 2022 - XI Festival horova dece i mladih - Dan u Beogradu\nNaslovna » Izlasci » Festivali » FEDEHO 2022 – XI Festival horova dece i mladih\nFEDEHO 2022 - XI Festival horova dece i mladih (detalj sa plakata)\nAh Neša 11. maj 2022. Festivali Postavite komentar\nRepublički Festival horova dece i mladih – FEDEHO, biće održan se u četvrtak i petak, 12. i 13. maja 2022, u Dečjem kulturnom centru Beograd.\nOba dana horovi će nastupati na Velikoj sceni „Donka Špiček“ od 17.00 do 19.00, dok će u subotu, 14. maja od 10.00, biti izveden revijalni koncert i proglašenje pobednika festivala u svim žanrovima.\nOvogodišnji FEDEHO okupiće šesnaest horova iz cele Srbije: Jagodine, Kraljeva, Prokuplja, Zrenjanina, Vranja, Paraćina, Bečeja, Jajinaca, Pančeva, Požarevca, Obrenovca, Sopota, Kule i Beograda. Takmičenje će pratiti stručni žiri u sastavu: Vera Carina, Kristina Višić Parezanović i Aleksandar Sekulić, koji će u subotu proglasiti pobednika.\nNajbolji hor, po mišljenju stručnog žirija, učestvovaće na ovogodišnjoj Međunarodnoj manifestaciji dece Evrope „Radost Evrope“. Pored nagrade za najbolji hor, biće dodeljene i specijalne nagrade za scenski nastup, najbolje izvedenu kompoziciju i najboljeg dirigenta. Žiri publike, koji će činiti učenici iz nekoliko beogradskih škola, dodeliće Nagradu publike.\nPriliku da učestvuju na festivalu imaju svi dečiji horovi iz Srbije i regiona. Festival okuplja horove osnovnih i srednjih škola, muzičkih osnovnih i srednjih škola, kao i crkvene horove i horove pri državnim i privatnim institucijama.\nCilj festivala je afirmisanje dečje horske muzike, scenskog muzičkog izvođenja i popularisanje horske muzike kao deo našeg kulturnog nasleđa. Urednica festivala je mr dirigovanja Nevena Ivanović, dirigent Hora DKCB. (danubeogradu.rs)\nTagovideca dkcb fedeho festivali izlasci muzika proleće u beogradu za dž\nPrethodni Novi filmovi u bioskopima: Heroj\nSledeći 7. Beogradski mesec fotografije: Spoznajte svet kroz objektiv


RTCG - Radio Televizija Crne Gore - Nacionalni javni servis :: Politika :: Temelji suverenosti CG još nijesu vječni\nDAMJANOVIĆ ZA PORTAL 19. 05. 2019. 11:03 >> 21:11 29\nCrna Gora ni nakon 13 godina nije uspjela da utemelji suverenost, koja zavisi od rezultata parlamentarnih izbora, odnosno od toga da li će Milo Đukanović na njima pobijediti ili izgubiti, ocijenio je predsjednik Crnogorske kulturne mreže (CKM) Aleksandar Damjanović.\n"Ono što je zabrinjavajuće, a što se pokazalo u gradovima u kojima opozicija vrši vlast, jeste to da se radi na satanizaciji crnogorskog identiteta, dok na državnom nivou pojedine opozicione partije bi bile spremne da, ako dođu u poziciju da vrše vlast, crnogorsku suverenost dovedu u pitanje", rekao je Damjanović za Portal RTCG.\nPrethodna godina je, kako je ocijenio, bila veoma teška kad je riječ o odnosu prema crnogorskom identitetu i suverenosti Crne Gore.\n"Prosrpske partije su u čast sramne Podgoričke skupštine organizovali akademije nazivajući ih 'svečanim', državne institucije nijesu uspjele da zabrane njihovo održavanje", smatra Damjanović.\nOcijenio je da je premijer Duško Marković imao poštenu namjeru da se krene sa izmjenama i dopunama Zakona o državnim simbolima i Danu državnosti koje, navodi on, "nažalost Ministarstvo kulture zbog neznanja ljudi koji su radili nije odradilo kako treba".\n"Dobili smo zakon sa kvalitetnijim kaznenim odredbama, ali je suština ostala ista, nijesu izmijenjeni članovi koji daju prostor za nepoštovanje zakona. Žalosno je bilo gledati skupštinsko zasjedanje na kojem se raspravljalo o ovom zakonu, gdje su poslanici vlasti i opozicije, umjesto da su se bavili suštinom, bavili politizacijom državnih simbola", rekao je on.\nŽali zbog toga što nije postojala politička volja da se usvoje amandmani CKM-a, "čijim bi se usvajanjem stalo na kraj zloupotrebi državnih simbola".\n"Začuđen sam stepenom površnog pristupa Ministarstva klulture prilikom izrade prijedloga amandmana. Prije ili kasnije će se morati ponovo pristupiti izmjeni i dopunama ovog zakona, ukoliko se instiski žele ojačati državni simboli. Mora se usvojiti zakon koji će jasno precizirati način upotrebe državnih simbola", rekao je Damjanović.\nOn smatra i da bi ministarstva prosvjete i kulture trebalo više da rade na podizanju svijesti, naročito kod mladih o značaju državnih simbola, i edukaciji o njihovoj upotrebi.\n"Obrazovni program nije dobro koncipiran i nije tema odnosa prema državi i njenim simbolima dobro odrađena. Ministarstvo kulture nema jasnu strategiju očuvanja kulturnog identiteta, prvenstveno mislim na crnogorski identitet. Ništa nijesu uradili da se gusle i folklor afirmišu, sredstva se daju za pozorišne predstave i komercijalne festivale", rekao je Damjanović.\nNajavio je i da će CKM nastaviti sa realizaciom projekata koji su usmjereni ka mladima i koji promovišu crnogorski identitet i crnogorsko kulturno nasljeđe.\n"Posebno ćemo se fokusirati na projekat 'Ja poštujem državne simbole, a ti', čiju realizaciju uskoro počinjemo u više crnogorskih gradova", kazao je on.\nAleksandar Damjanović CKM\nDijalog o zakonu da bude ključni dio političkog dijaloga\n13. 02. 2020. 5\nDogovor opozicije nužan prije lokalnih izbora


Đilas: Zašto sam odlučio da se vratim u politiku | REPORTER\nĐilas: Zašto sam odlučio da se vratim u politiku\nBivši predsednik DS i gradonačelnik Beograda Dragan Đilas vraća se u politiku, sudeći po izjavi koja se citira na naslovnoj strani sutrašnjeg NIN-a.\nĐilas za beogradski nedeljnik ispod naslova „Zašto sam odlučio da se vratim u politiku“ govori o Vučiću, Malom, Jankoviću, Jeremiću, Šutanovcu i Šapiću.\n„Odlučio sam da uđem u trku za gradonačelnika Beograda i da uradim sve što mogu da se zaustavi propadanje prestonice Srbije“, rekao je Đilas u intervjuu za sutrašnji broj magazina NIN.\n„Sad mogu da potpišem i da garantujem celom svojom imovinom, da ćemo sve one stvari koje zavise isključivo od nas, a ne od Republike, uraditi u prvih 12 meseci naše vlasti“, poručio je Đilas i dodao da je uveren da još ima vremena za dogovor da bude kandidat za gradonačelnika jedne opozicione kolone.\n„I verujem da ćemo se lako dogovoriti ako predsednici stranaka budu prvo Beograđani, pa tek onda stranački lideri… Znam da veliki broj građana kaže: ‘Ma, nema šanse, oni će da pobede opet. Ja vam kažem – ma, neće! Ima šanse! I za Slobu smo mislili da će da vlada još 100 godina, pa je pao'“, rekao je Đilas.\n„Razlog plus za moj povratak u politiku su reakcije koje je izazvala moja izjava da sam ponosan što naša ćerka koju je Milica nosila u stomaku kada smo nas dvoje šetali pre dvadeset godina, danas ponovo demonstrira boreći se za bolju Srbiju. A šta treba da rade mladi ljudi nego da se bune, da traže promene, bolju državu bez obzira na to ko je na vlasti?“, istakao je Đilas.\nMediji su prethodnih dana javili da će Đilasova konačna odluka biti objavljena u četvrtak, kao i da je on donosi jer „smatra da se Beograd može bolje voditi“.\nO Đilasovom povratku na scenu pred beogradske izbore, koji mnogi u opoziciji označavaju kao „ključne u borbi protiv režima Aleksandra Vučića“, govori se već mesecima, a najjača podrška mu stiže od Pokreta slobodnih građana.\nLider PSG Saša Janković govorio je u nekoliko navrata o „ozbiljnim razgovorima sa Đilasom“, da bi u utorak objavio da će njegov pokret podržati Đilasa ako se kandiduje na beogradskim izborima.\nIstovremeno, on je pozvao i DS, DJB, Pokret „Ne davimo Beograd“ na saradnju:\n„Da stanemo zajedno i vratimo Srbiju sa stranputice na koju je krenula“, rekao je Janković.\nNa drugoj strani, lider DS Dragan Šutanovac je u novembru rekao da je došlo vreme da „Đilas podrži demokrate“, DJB je isključio mogućnost da stane na istu stranu gde je i bivši gradonačelnik, dok je „Ne davimo Beograd“ najavio novi program, koji podrazumeva „drugačije shvatanje politike“.\nPodršku bi Đilas trebalo da dobije od Narodne stranke Vuka Jeremića, koja „blisko sarađuje“ sa PSG.\nŠto se Nove stranke tiče, uprkos velikoj podršci na izborima za predsednika Srbije, ona se razišla sa Jankovićevim pokretom. Lider Nove Zoran Živković svojevremeno je najavio da će kandidatkinja te stranke za mesto gradonačelnika Beograda biti Vesna Rakić Vodinelić.\nPokret Dveri se nije izjašnjavao povodom Đilasove kandidature.\nSrpska napredna stranka je na vlasti u Beogradu, a gradonačelnik je i dalje Siniša Mali, iako je letos lider SNS i predsednik Srbije Aleksandar Vučić najavio njegovu ostavku zbog „hajke“. Spekuliše se da je planirano da Mali dobije još jedan mandat, a SNS je najavila da će pred Beograđane izaći sa timom, a ne sa jednim imenom.